ועדת החוקה, חוק ומשפט, כנסת 25, פרוטוקול מספר 6, 2023-01-11 00:00

שמחה רוטמן: בוקר טוב לכולם

שמחה רוטמן:  היום י"ח בטבת התשפ"ג

שמחה רוטמן:  אני מתכבד לפתוח את ישיבת הוועדה, אבל עוד לפני שאני אציג את הנושא, אני רוצה כמובן לציין את פטירתו של הרב בעדני, אבדה גדולה לעם ישראל, אבדה גדולה לכולנו

שמחה רוטמן:  דיברנו על זה כבר הבוקר בוועדת הכנסת

שמחה רוטמן:  אין אפשרות לשלוח תנחומים למשפחה, כי חכם שמת – הכול קרוביו, כולנו באבל, ולכן אין טעם שננחם אלו את אלו, רק נקווה שהקדוש ברוך הוא ינחם את עם ישראל על האובדן הזה

שמחה רוטמן:  אני מתאר לעצמי שיהיו על זה הודעות בהמשך, ככל שיהיו לזה השפעה והשלכה על הבית, זה יבוא מהמקומות המתאימים

שמחה רוטמן:       נושא הישיבה היום: ציון במשפט תיפדה – מחזירים את הצדק למערכת המשפט

ולדימיר בליאק: מחזירים את הצדק?     

שמחה רוטמן: היום אנחנו נציג את תהליך העבודה של הוועדה, של ועדת החוקה, בנוגע לחקיקה שתסדיר את מערכת היחסים שבין הכנסת והממשלה לבין מערכת המשפט

שמחה רוטמן:  אני בראש ובראשונה רוצה להודות לידידי, ואני אמרתי את זה גם בהרבה מאוד הזדמנויות, בהרבה תחומים המנטור שלי, שר המשפטים, חבר הכנסת יריב לוין שהרבה מאוד נושאים הם בליבת עשייתו לאורך השנים, עשייתו הפרלמנטרית והציבורית, זו באמת זכות גדולה עבורי שהוא משתתף בישיבה הזאת ושנעשית בברכתו ובתיאום אתו, כדי שבאמת התהליך יתבצע בצורה הטובה, היעילה, המקצועית ביותר

שמחה רוטמן:       אני אגיד כמה דברים, ואז אני – בעזרת השם כמובן, רשמנו ואני מבקש שמי שרוצה, יסמן למנהל הוועדה להירשם לזכות דיבור

שמחה רוטמן:  אני מקווה שבוודאי כל חברי הוועדה הקבועים, וככל שייוותר הזמן גם חברי כנסת אחרים שנמצאים, נוכל לתת להם לדבר בהמשך

שמחה רוטמן:  זה כמובן תלוי ביכולת להתקדם

שמחה רוטמן:  אז גם אמרתי את התודות, וכמובן תודה לצוות הוועדה, לצוות שלי ולצוות המשפטי, שמלווה אותנו לכל אורך ההכנה

שמחה רוטמן:  הם הזמינו את האנשים ודאגו לכול, תודה, תודה רבה

שמחה רוטמן:       לכל אורך ההיסטוריה, הוצבה מערכת המשפט – והוצב עיקרון העל של משפט צדק בליבה של התרבות, ההנהגה והשלטון של העם היהודי

שמחה רוטמן:  זה כמעט understatement, מערכת המשפט ועיקרון משפט הצדק לא נתפסו כרע הכרחי, כסרח עודף של המערכת הציבורית, אלא כאבן הראשה של העם היהודי ושל השלטון שלו

שמחה רוטמן:       בהקמת הכנסת הזו, כמו כל כנסת, הקראנו את הפסוקים מתהילים: שיר המעלות לדוד, שמחתי באומרים לי בית ה' נלך

שמחה רוטמן:  אחר כך כששם עלו שבטים: שבטי ה' עדות לישראל להודות לשם ה', כי שמה ישבו כסאות למשפט

שמחה רוטמן:  זאת אומרת, אין ולא יכול להיות ערך חשוב יותר לעם ישראל מאשר ערך המשפט

שמחה רוטמן:       אינני בקי בתרבויות של עמים זרים, אבל אינני מכיר עוד עם בעולם, שהמשפט והצדק שזורים באופן כה עמוק ויסודי בתרבותו, בהגותו ובתפילותיו

שמחה רוטמן:  אפילו מבחינה אדריכלית ולשונית, אנו משתמשים בשפה העברית בשם היכל המשפט

שמחה רוטמן:  היכל הוא כמובן שם נרדף לחלק היותר פנימי של בית המקדש

שמחה רוטמן:  אני נכחתי לאחרונה באולם הראשון של בית המשפט העליון בירושלים, לפני שהם עברו לבניין החדש פה בגבעת רם

שמחה רוטמן:  לטעמי מדובר באחד החדרים המפוארים ביותר שקיימים בישראל

שמחה רוטמן:       בית המשפט העליון האמריקני, לשם השוואה, זכה לבניין משלו רק 146 שנים לאחר שהוקם

שמחה רוטמן:  הם הושיבו אותם בלשכת המסחר, אחר כך הם עברו לבניין העירייה של פילדלפיה, ואחר כך שנים רבות ישבו באחד החדרים שהשאיל להם הקונגרס ברוב טובו, ולא היה להם בניין משלהם או מקום משלם

יואב סגלוביץ': יש לך תכניות להעביר אותם לאיזשהו מקום?     

קארין אלהרר: כנראה

שמחה רוטמן: לא כך קורה אצלנו, אצלנו בעם ישראל השופטים ישבו בלשכת הגזית, בחדר שחציו בקודש וחציו בחול

קארין אלהרר: זה מה שמפריע, הבניין?     

שמחה רוטמן: עוד לפני מתן תורה, בפרשת יתרו הכוללת בתוכה את עשרת הדברות, לא פחות, מוקדשים פסוקים רבים לתיאור בנייתה של מערכת משפט מקיפה, המונה 60,000 שופטים של הערכאה הראשונה וכ-20,000 שופטים של הערכאות הגבוהות

שמחה רוטמן:  אני חושב שאולי בגלל זה ידידי שר האוצר לא הגיע, הוא פחד שאם הוא יישב כאן יחד עם שר המשפטים הוא יצטרך לתקצב כל כך הרבה תקנים, אז הוא עדיין לא הגיע, הוא יגיע אולי בהמשך וישמע מה מחכה לו

שמחה רוטמן:  מעל כל המערכת הזאת, עומד עיקרון הצדק, צדק לכל חלקי העם, צדק לעם

שמחה רוטמן:       בתחילת ספר מלכים, שלמה המלך מקבל מהקדוש ברוך הוא צ'ק פתוח, רק תרשום מה אתה מבקש ותקבל

שמחה רוטמן:  הוא לא מבקש אריכות ימים, לא אושר ולא כבוד - -         

דבורה ביטון: 1,000 נשים

שמחה רוטמן: - - ואפילו אינו מבקש את הכרעת העובדים

שמחה רוטמן:  מה שהוא מבקש זה: ונתת לעבדך לב שומע לשפוט את עמך, להבין בין טוב לרע, כי מי יוכל לשפוט את עמך הכבד הזה? וייטב הדבר בעיני ה', כי שאל שלמה את הדבר הזה

שמחה רוטמן:  ולמרות שמדובר באדם שהרגע ניהל שיחה צפופה עם הקדוש ברוך הוא, פעולתו הראשונה – הוא לא דן בעתירה שעוסקת במדיניות חוץ או בביטחון או במדיניות כלכלית, ואפילו לא בשאלות תקדימיות של פסילת חוקי יסוד

שמחה רוטמן:  זה האנטי-קליימקס הגדול ביותר בתולדות האנושות, משיג ושיח עם בורא עולם לדיון בתביעת אבהות, או יותר נכון לתביעת אימהות בין שתי נשים משולי השוליים של החברה

שמחה רוטמן:  והמסר הוא חד וברור, הוא נכתב בתורה, הוא נשנה בנביאים, שולש בכתובים, דין פרוטה כדין מאה, וכל דיין שדן דין אמת לאמיתו אפילו שעה אחת, נעשה שותף לקדוש ברוך הוא במעשה בראשית

שמחה רוטמן:  כל אדם זכאי לקבל את מלוא תשומת הלב של המערכת השיפוטית, לא תכירו פנים במשפט כקטון כגדול תשמעון

שמחה רוטמן:       וכמובן שגם המשך הפסוק חייב לעמוד לנגד עינינו: לא תגורו מפני איש, כי המשפט לאלוהים הוא

שמחה רוטמן:  העצמאות השיפוטית היא בליבה של מערכת המשפט

שמחה רוטמן:  העצמאות בהבעת הדעה, גם עצמאות מפני לחצים חיצוניים, אבל חשובה לא פחות העצמאות מפני לחצים פנימיים מתוך המערכת ליישור קו ולציפוף שורות

שמחה רוטמן:  העצמאות בשמירה על טוהר ההליך הפלילי גם כדי להרשיע את הרשע, גם כדי לזכות את הצדיק, ובעיקר כדי לעמוד כחומה בצורה על שמירת זכויות החשודים והנאשמים

שמחה רוטמן:  עצמאות בניהול הליכים אזרחיים; עצמאות מניגודי עניינים ומהיכרויות מוקדמות, מהעדפות בעלי דינים או עורכי דין מסוימים, או הימנעות מלשבת בתיקים שבהם יש מניעות מלשבת בדין

שמחה רוטמן:       אני לא רוצה להעכיר את היום הזה בדוגמאות ממערכת המשפט הישראלית דהיום

שמחה רוטמן:  יש כמובן דוגמאות טובות רבות, אך העם בישראל הוא עם חכם, ואמון הציבור ההולך וצונח במערכת המשפט על כל חלקיה, בבתי המשפט, בייעוץ המשפטי לממשלה ובמערך התביעה - -     

קארין אלהרר: כי לא מפסיקים להסית נגדה

שמחה רוטמן: - - מעיד על הצורך ההכרחי בהשבת הצדק למערכת המשפט

יואב סגלוביץ': מה זה השבת הצדק למערכת המשפט? תגיד על מה אתה מדבר

יואב סגלוביץ':  על מה אתה מדבר בהשבת צדק למערכת המשפט?     

שמחה רוטמן: דבר אחד חייב להיות ברור

אלעזר שטרן: שנים אתם עובדים בזה

שמחה רוטמן: אין מי שרוצה מערכת משפט - - -     

ולדימיר בליאק: אתה לא מאמין לעצמך

שמחה רוטמן: - - - וחזקה שצדק ביסודה יותר מאתנו

שמחה רוטמן:  זו היא חובתנו, אותה הטיל עלינו העם

גלעד קריב: הצדק לבעלי השררה

יוראי להב-הרצנו: ולכן נשמיד אותה

יוראי להב-הרצנו:  השמדת מערכת המשפט

ולדימיר בליאק: צדק לפוליטיקאים מושחתים

משה סעדה: תפסיקו סתם להסית

טלי גוטליב: על מה אתה מדבר? אין צדק לפוליטיקאים מושחתים, אתה לא מבין את מערכת המשפט, אין לך טיפת הבנה במערכת המשפט

ולדימיר בליאק: צדק לפוליטיקאים מושחתים, זה מה שאתם עושים פה

ולדימיר בליאק:  הורסים את מערכת המשפט, הורסים את הדמוקרטיה הישראלית, זה מה שאתם עושים פה היום

טלי גוטליב: אין לך הבנה מינימלית

דבורה ביטון: 	- - - הבנה במערכת בית המשפט? זה בסדר, תנו לו לדבר

טלי גוטליב: אם הוא מעיר, היו"ר יכול להעיר לי וגם להוציא אותי

דבורה ביטון: את לא המשפטנית היחידה כאן

טלי גוטליב: אין בעיה, אז בואי תגידי, את יודעת שלא מדובר פה בהרס מערכת המשפט

ולדימיר בליאק: הרס מערכת המשפט

משה טור פז: הרס מערכת המשפט, טלי, הרס

יוראי להב-הרצנו: החרבת מערכת המשפט

ולדימיר בליאק: אנחנו לא נשתוק כנגד זה, לא נשתוק

דבורה ביטון: לא יעלה על הדעת, יש פה יועצת משפטית קבועה

יוראי להב-הרצנו: אתם מתכננים הפיכה משטרית

יסמין פרידמן: רק חשוב לי להגיד שהבגרות בתנ"ך היתה כבר לפני שבועיים

דבורה ביטון: נכון, והיא היתה לא רעה

יואב סגלוביץ': איפה בן גביר כשצריך אותו?     

יסמין פרידמן: תנ"ך? לא הבנתי

משה טור פז: הם אמרו שביטלנו את התנ"ך

מיכל שיר סגמן: זה כי אנחנו מתייוונים, פשוט מתייוונים – לא מספיק יהודים, לא מספיק ציונים, שום דבר לא מספיק

יוראי להב-הרצנו: אתם מתכננים הפיכה משטרית לקץ הדמוקרטיה

ולדימיר בליאק: אתה לא מדייק במונחים, אדוני היושב-ראש, הפיכה משטרית

שמחה רוטמן: רבותי, אני רק אגיד דבר אחד, רשם מנהל הוועדה את זכות הדיבור

שמחה רוטמן:  מי שיעיר הערת ביניים של מילה, שתיים – בסדר גמור

שמחה רוטמן:  מי שינצל את זכות הדיבור שלו בזמן שאני או שר המשפטים או אחד מהדוברים האחרים ידבר – פשוט אראה בו כמי שניצל את זכות הדיבור שלו

משה טור פז: זה כולל את טלי?     

שמחה רוטמן: כולל את כולם

שמחה רוטמן:       אולם דבר אחד ברור, אין מי שרוצה במערכת משפט עצמאית וחזקה שצדק ביסודה יותר מאתנו

יוראי להב-הרצנו: נו די

שמחה רוטמן: זאת חובתנו, אותה הטיל עלינו העם

שמחה רוטמן:  במשך שנים רבות עלו הדרישות והקולות לתיקון המערכת

יוראי להב-הרצנו: למה סגרו לנו את המיקרופון?     

שמחה רוטמן: אובדן אמון הציבור הוא תהליך ארוך שנים, הוא לא החל אתמול

יסמין פרידמן: למה המיקרופונים סגורים?     

גלעד קריב: נסגרו המיקרופונים, אדוני?     

יסמין פרידמן: פעם ראשונה שקורה דבר כזה

ולדימיר בליאק: למה סגרו את המיקרופונים? למה סגרתם? מה זאת סתימת הפיות הזאת? תפתחו את המיקרופונים, מה זה הדבר הזה?     

שמחה רוטמן: אני אמרתי שמי שידבר עכשיו, תישלל ממנו זכות הדיבור

ולדימיר בליאק: תפתחו את המיקרופונים, תפתחו את המיקרופונים

מיכל שיר סגמן: אין בעיה, אתה יכול לצאת החוצה

מיכל שיר סגמן:  תפתחו את המיקרופונים

שמחה רוטמן: אני אוציא בבקשה

ולדימיר בליאק: תפתחו את המיקרופונים, לא תהיה פה סתימת פיות, לא תהיה פה סתימת פיות

ולדימיר בליאק:  אתה רוצה לחלק פה צווי מעצר אולי?     

שמחה רוטמן: חבר הכנסת בליאק, אני קורא אותך לסדר פעם שנייה

ולדימיר בליאק: פעם שנייה? תפתחו את המיקרופונים

מיכל שיר סגמן: תפתחו את המיקרופון

שמחה רוטמן: חבר הכנסת שטרן, אני קורא אותך לסדר פעם שנייה

דבורה ביטון: זאת סתימת פיות? לא הבנתי

שמחה רוטמן: יש לך דרך להעביר פתק או למנהל הוועדה, אתה לא צריך להפריע לנאום

קארין אלהרר: אותי לא שומעים

שמחה רוטמן: חבר הכנסת שטרן - - -     

אלעזר שטרן: אני לא רוצה לדבר - - -      

שמחה רוטמן: אז בבקשה, אתה רוצה שאני אקרא אותך לסדר פעם שלישית?     

דבורה ביטון: למה אתה לא עונה? תענה

ולדימיר בליאק: תפתחו את המיקרופונים

שמחה רוטמן: הדיון נגמר

מיכל שיר סגמן: סתימת פיות

קארין אלהרר: זו הדמוקרטיה

מיכל שיר סגמן: תפתח את המיקרופון, יהיה פה שקט

ולדימיר בליאק: תפתח את המיקרופונים

דבורה ביטון: סעדה, אצלך פתוח?      

יצחק פינדרוס: תקלה טכנית, הוא לא עשה כלום

ולדימיר בליאק: אין פה תקלה טכנית

מיכל שיר סגמן: אז שיגיד את זה, פינדרוס

דבורה ביטון: הצעד הראשון בהריסת הדמוקרטיה

יצחק פינדרוס: בגלל שאני חרדי, סגרו לי את המיקרופון

שמחה רוטמן: אני לא אתן לכם לא להשתיק אותי ולא את שר המשפטים - -     

דבורה ביטון: לא נשתיק אותך ואל תשתיק אותנו

שמחה רוטמן: - - ואם אתם לא תדעו לא להשתמש במיקרופון כדי להחריש את אוזנינו, הם יונמכו, זה בסדר גמור, בשביל זה יש לנו - - -     

גלעד קריב: הם לא הונמכו, הם נסגרו

מיכל שיר סגמן: סליחה, האופוזיציה מחרישה את אוזניך? האופוזיציה מחרישה את אוזניך? אתה לא מתבייש? אזיקים, ואנחנו מחרישים את אוזניך? תפתח את המיקרופון, חצוף – חצוף

דבורה ביטון: אנחנו לא התחלנו דיון, ואתם סותמים פיות

דבורה ביטון:  יש כללים, בבקשה תכבדו

יסמין פרידמן: אם אין מיקרופון, איך אתה יכול - - -     

שמחה רוטמן: חבר הכנסת יוראי להב הרצנו, פעם שנייה קריאה לסדר

יוראי להב-הרצנו: על מה?     

שמחה רוטמן: חבר הכנסת הרצנו, לסדר פעם שלישית

מיכל שיר סגמן: תפתחו את המיקרופונים, חצופים

קארין אלהרר: אחלה, אחלה דמוקרטיה

שמחה רוטמן: סדרנים, בבקשה להוציא את חבר הכנסת הרצנו לחמש דקות

יוראי להב-הרצנו: לא הבנתי

יוראי להב-הרצנו:  שגית, ממתי סוגרים לאופוזיציה את המיקרופונים? אני לא מוכן, לא יסתמו לי את הפה

מיכל שיר סגמן: אתם סוגרים לאופוזיציה את הפה, תפתחו את המיקרופון

ולדימיר בליאק: לא תהיה פה סתימת פיות, לא תהיה סתימת פיות

יצחק פינדרוס: מיכל, את לא צריכה מיקרופון, את לא צריכה מיקרופון, זה בסדר

שמחה רוטמן: אתה נקראת לסדר שלוש פעמים, צא בבקשה

קארין אלהרר: אבל הוא לא שמע

מיכל שיר סגמן: חצופים, בכנסת ישראל סותמים לאופוזיציה את הפה

מיכל שיר סגמן:       (חבר הכנסת יורי להב הרצנו יוצא מחדר הוועדה

מיכל שיר סגמן: )     

יוראי להב-הרצנו: אתם לא תסתמו לי את הפה, בחיים זה לא יעבוד ככה

שמחה רוטמן: תודה רבה

דבורה ביטון: עבריינות לשמה

שמחה רוטמן: תודה רבה

שמחה רוטמן:  לאף אחד מכם לא סתמו את הפה, ואת כולכם שומעים

יסמין פרידמן: אדוני יושב-ראש הוועדה, אני פה שנה וחצי, מעולם לא סגרו מיקרופונים – מעולם

שמחה רוטמן: מי שסותם כרגע את הפה - - -     

ולדימיר בליאק: לא, אתה סותם לנו את הפה

ולדימיר בליאק:  אתה סותם לנו את הפה

נאור שירי: אמרת בעצמך - - -     

שמחה רוטמן: אתה רוצה לשמוע גם תשובה? כי שאלת את אותה שאלה חמש פעמים

שמחה רוטמן:  דבר ראשון, שיהיה ברור, לאיש לא סותמים את הפה

שמחה רוטמן:  אם יהיה שקט, אני אדבר, ומי שיפריע, אני אוציא

שמחה רוטמן:       דבר שני, את כל מה שאתם אומרים שומעים, הוא גם נקלט לשידור, גם בבית וגם שומעים אותו בחדר הוועדה

קארין אלהרר: לא נכון

ולדימיר בליאק: אז תסגור גם לעצמך את המיקרופון, כי שומעים אותך

שמחה רוטמן: נכון

ולדימיר בליאק: אז תסגור, תסגור לעצמך

שמחה רוטמן: חבר הכנסת בליאק, אתה נקרא לסדר פעם שלישית, צא בבקשה

ולדימיר בליאק: תסגור לעצמך את המיקרופון, אל תסגור לנו את הפה

ולדימיר בליאק:  אל תסגור לנו את הפה

משה טור פז: תסגור לעצמך, אי אפשר לשמוע בלי מיקרופון

שמחה רוטמן:  חבר הכנסת קינלי, צא בבקשה

שמחה רוטמן:  חבר הכנסת טור פז, צא בבקשה

מיכל שיר סגמן: אי אפשר לשמוע את הדברים לפרוטוקול בלי מיקרופון

משה טור פז: אי אפשר לשמוע בלי מיקרופון

שמחה רוטמן: חבר הכנסת טור פז, אתה בקריאה שנייה

משה טור פז: תסגור לעצמך, תסגור לעצמך

משה טור פז:  דין אחד לכולם

שמחה רוטמן: חבר הכנסת טור פז, אתה בקריאה שלישית

שמחה רוטמן:  אני קורא אותך לסדר פעם שלישית

משה טור פז: נהדר, אתה רוצה שנצא כולם?     

שמחה רוטמן: חבר הכנסת, אני קורא אותך לסדר פעם שלישית, צא בבקשה

שמחה רוטמן:       (חבר הכנסת משה טור פז יוצא מאולם הוועדה

שמחה רוטמן: )     

שמחה רוטמן: אם לא תפריעו לי, אני אדבר

שמחה רוטמן:  אני לא אדבר כשאתם צועקים

משה טור פז: סתימת פיות

דבורה ביטון: אם אנחנו לא יכולים לדבר, למה לנו לשבת כאן? זאת בדיוק הריסת הדמוקרטיה, סתימת פיות

שמחה רוטמן: מי שצועק, אני מוציא אותו

גלעד קריב: אדוני היושב-ראש, המיקרופונים כובו, הם לא הוחלשו

שמחה רוטמן: חברי הכנסת, אתם מפריעים לדיון

שמחה רוטמן:  הם מוקלטים ומשודרים, זה רק כדי שכשכולם צועקים ביחד, כולנו נתחרש - - -     

נאור שירי: אבל למה אתה לא מסיים את התשובה?     

שמחה רוטמן: כי אתם מפריעים לי

נאור שירי: אבל אף אחד לא מפריע לך

שמחה רוטמן: אם תקטע את דבריי עוד פעם אחת, אתה תהיה בקריאה שלישית

נאור שירי: לא, זו קריאה שנייה

גלעד קריב: בשביל הדמוקרטיה - - -     

שמחה רוטמן: אתה תהיה בשנייה

נאור שירי: אתה רואה?     

שמחה רוטמן: אתם כולכם נשמעים, גם בתוך חדר הוועדה וגם לציבור בבית

קארין אלהרר: לא

מיכל שיר סגמן: אבל לא לפרוטוקול

שמחה רוטמן: גם לפרוטוקול

מיכל שיר סגמן: זה לא נכון

קארין אלהרר: לא, זה לא נשמע

עופר כסיף: זה לא נכון

מיכל שיר סגמן: אז תפתח את המיקרופון

עופר כסיף: מה זה הדבר הזה? מיקרופון זה עבודה - - -     

מיכל שיר סגמן: מה זה?     

שמחה רוטמן: חבר הכנסת עופר כסיף, אני אקרא אותך לסדר פעם ראשונה או שתשב?     

עופר כסיף: לא, אבל קודם כל המיקרופון

שמחה רוטמן: לא, לא, אתה תקשיב

שמחה רוטמן:  אתה לא תקטע את דבריי

מיכל שיר סגמן: זכותנו לקרוא קריאות ביניים, וזכותנו לעשות את זה עם מיקרופון בלי שייצא לנו הגרון

מיכל שיר סגמן:  תפתחו את המיקרופון

שמחה רוטמן: יואב, אני קורא אותך לסדר פעם ראשונה

שמחה רוטמן:  חבר הכנסת סגלוביץ, אני קורא אותך לסדר פעם שנייה

שמחה רוטמן:   חבר הכנסת יואב סגלוביץ, אני קורא אותך לסדר פעם שלישית

עופר כסיף: אתה לא תסתום לנו את הפה על ידי סגירת המיקרופונים

יואב סגלוביץ': - - -      

שמחה רוטמן: צא בבקשה מחדר הוועדה, צא בבקשה מחדר הוועדה

יואב סגלוביץ': - - -     

שמחה רוטמן: כולכם נשמעים

שמחה רוטמן:  הציבור בבית שומע אתכם ולא מבין למה אתם צועקים

מיכל שיר סגמן: לא, תפתח את המיקרופון, תפתח את המיקרופון

מיכל שיר סגמן:  אתה לא תסתום לנו את הפה, תפתח את המיקרופון

עופר כסיף: תחזיר את המיקרופון

עופר כסיף:       (חבר הכנסת יואב סגלוביץ יוצא מחדר הוועדה

עופר כסיף: ) 

עאידה תומא סלימאן: אני מבקשת לדעת מה דעתה של היועצת המשפטית על מה שקורה, מה דעתה של היועצת המשפטית         

יוסף עטאונה: יש ייעוץ משפטי, אפשר לקבל חוות דעת

שמחה רוטמן: אפשר בבקשה להמשיך לדבר? אפשר בבקשה?      

נאור שירי: לא לא, לא

שמחה רוטמן: חבר הכנסת שירי, פעם שנייה

נאור שירי: - - -     

שמחה רוטמן: חבר הכנסת שירי, פעם שלישית

שמחה רוטמן:  בבקשה להוציא מחדר הוועדה

שמחה רוטמן:  חבר הכנסת שירי, פעם שלישית, אתה קרוי לסדר פעם שלישית

נאור שירי: זאת דיקטטורה פה? מה אתה סותם את הפה?     

שמחה רוטמן: צא בבקשה מחדר הוועדה

יסמין פרידמן: רגע, לא הבנתי, אתה מעדיף להוציא את כולם מאשר להדליק את המיקרופון?      

שמחה רוטמן: אני לא אכנע לאלימות שאתם נוקטים

נאור שירי: אתה אלים, אתה אלים

נאור שירי:       (חבר הכנסת נאור ישיר יוצא מחדר הוועדה

נאור שירי: )     

יסמין פרידמן: אתה אלים, אתה אלימות

שמחה רוטמן: אז אני אענה לך כשתפסיקי לשאול את השאלה, כי שמעתי את השאלה שלך, ואני אענה כשיהיה שקט

יסמין פרידמן: ממתי קריאת ביניים זה אלימות? ממתי?      

שמחה רוטמן: חברת הכנסת יסמין פרידמן, אני קורא אותך לסדר פעם ראשונה

יסמין פרידמן: אתה יכול לקרוא עד מחר

שמחה רוטמן: שנייה

יסמין פרידמן: ממתי קריאת ביניים זו אלימות?     

שמחה רוטמן: אני קורא אותך לסדר פעם שלישית, בבקשה תצאי

יסמין פרידמן: לא הבנתי, - - -  אתם מחדש את כל החוקים? גם בוועדות?     (חברת הכנסת יסמין פרידמן יוצאת מחדר הוועדה

יסמין פרידמן: )     

שמחה רוטמן: חבר הכנסת יוראי להב הרצנו, אתה אמור להיות בחוץ, חזרת? אז אני אצטרך להוציא אותך שוב, אם תתפרץ

יוראי להב-הרצנו: אל תסתום לנו את הפה

שמחה רוטמן: אני לא סותם לכם את הפה

שמחה רוטמן:  רבותי, אני אתייחס לזה, אם יהיה שקט

שמחה רוטמן:  אם לא יהיה שקט, כרגע אתם סותמים לי את הפה

עופר כסיף: קודם כל תחזיר

שמחה רוטמן: לא, לא

שמחה רוטמן:  חבר הכנסת יוראי להב הרצנו, פעם ראשונה, הפעם זה לא יהיה חמש דקות – הפעם זה לא יהיה חמש דקות

שמחה רוטמן:  אתם מבזים את הוועדה

יוראי להב-הרצנו: אתה מבזה את הוועדה

שמחה רוטמן: חבר הכנסת הרצנו, הפעם הזאת זה לא יהיה חמש דקות, זה יהיה עד סוף הישיבה, אתה לא תיכנס יותר

קארין אלהרר: די שמחה, זה לא ראוי

יוראי להב-הרצנו: אתה לא מאיים עלי

שמחה רוטמן: חבר הכנסת הרצנו

יוראי להב-הרצנו: אתה לא מאיים עלי, ואתה לא תסתום לי את הפה

יוראי להב-הרצנו:  זה מעולם לא היה, זה לא יעלה על הדעת

שמחה רוטמן: חבר הכנסת הרצנו, אני קורא אותך לסדר פעם שלישית, צא בבקשה

שמחה רוטמן:  צא בבקשה, צא בבקשה

שמחה רוטמן:  כולם שומעים אותך, אז אני לא יכול לסתום לך את הפה, כי כולם שומעים אותך

מיכל שיר סגמן: אבל למה אתה סוגר, למה? מה הסיבה? מה הסיבה שהמיקרופון סגור?     

שמחה רוטמן: 	תודה, אני אענה

מיכל שיר סגמן: אז תענה

יוראי להב-הרצנו: זה בלתי נסבל

שמחה רוטמן: אני אענה אם יהיה שקט

מיכל שיר סגמן: לך יש מיקרופון, אתה יכול לענות, אנחנו לא

סימון דוידסון: אז תענה כבר נו, זה לא ייגמר, תענה

יוראי להב-הרצנו: אני מבקש לשמוע את היועצת המשפטית

יוראי להב-הרצנו:       (חבר הכנסת יוראי להב הרצנו יוצא מחדר הוועדה

יוראי להב-הרצנו: )     

שמחה רוטמן: אתה תצא בבקשה, צא בבקשה

שמחה רוטמן:  צא בבקשה, צא בבקשה מחדר הוועדה

שמחה רוטמן:  סדרנים, הוא מפריע לניהול התקין של הישיבה, תוציאו אותו בבקשה

יוראי להב-הרצנו: אתם מחסלים את הדמוקרטיה - - -  את הדמוקרטיה הישראלית

שמחה רוטמן: חברים, אני מבקש להוציא אותו

שמחה רוטמן:  חברים, אני מבקש להוציא אותו

שמחה רוטמן:  חברים, אני מבקש להוציא אותו

יוראי להב-הרצנו: - - -     

שמחה רוטמן: חברים, אני מבקש להוציא אותו

שמחה רוטמן:  חברים, אני מבקש להוציא אותו

שמחה רוטמן:  חברים, אני מבקש להוציא אותו

שמחה רוטמן:  סדרנים, אתם מתעכבים בהוצאתו, והוא מעכב את הדיון של כולם

קארין אלהרר: שמחה, זה לא לעניין

יוראי להב-הרצנו: איך אנחנו אמורים לייצג את הציבור שלנו, אם אתם סותמים לנו את הפה?     

עופר כסיף: לא יכול להיות שאתה - - -     

שמחה רוטמן: אני אתייחס, אם תיתן לי לדבר

עופר כסיף: אבל קודם כל תחזיר

שמחה רוטמן: אבל קודם אני אתייחס

עופר כסיף: קודם תחזיר, וזה ירגיע

שמחה רוטמן: עופר, קראתי אותך לסדר פעם ראשונה

עופר כסיף: אבל אני אומר לך שיירגע, אם אתה תחזיר את המיקרופונים, מעבר לזה שזו זכות

שמחה רוטמן: עופר, תן לי לדבר

שמחה רוטמן:  תודה

עופר כסיף: אתה לא נותן לנו לדבר

שמחה רוטמן: חברים, אתם לא שומעים? אני קיבלתי עדכון – הנה, בסדר?     

קארין אלהרר: טוב מאוד

שמחה רוטמן: כאשר שומעים בבית את השיחה פה וכולם גם צועקים בעת ובעונה אחת, גם הפרוטוקול לא יכול לרשום, לא את הערות הביניים ולא את ההתייחסויות, הקקופוניה של השמיעה פה – אף אחד לא מצליח לשמוע את עצמו צועק

דבורה ביטון: מה קרה עד היום?     

שמחה רוטמן: לעומת זאת, כאשר המיקרופונים מונמכים – הם לא מושתקים לדעתי, הם מונמכים

קארין אלהרר: הם מושתקים

ולדימיר בליאק: הם מושתקים

משה טור פז: הם מושתקים, מושתקים

שמחה רוטמן: התוצאה היא שכולם שומעים גם בחדר הוועדה, הקלדנית, אפשר לשמוע אתכם גם בבית ולא קקופוניה של צעקות

מיכל שיר סגמן: אתה מנסה לחנך אותנו?     

משה סעדה: חבר'ה, אפשר לתת לו לדבר בבקשה? באמת, קצת הגזמתם, באמת שהגזמתם

משה סעדה:  אבל תנו לו לדבר, מה זה הדבר הזה?     

מיכל שיר סגמן: אנחנו אופוזיציה, התפקיד שלנו - - - עזוב, רוטמן, עלית על עץ גבוה, תרד – רד מהעץ

שמחה רוטמן: אני אחזיר את המיקרופונים, שלא תהיה קקופוניה של צעקות, כדי שעורכת הפרוטוקול והציבור בבית יוכל להבחין בין קריאות ביניים לבין קקופוניה של צעקות

קארין אלהרר: תגיד, מתי זה קרה קודם? מתי זה קרה קודם?     

שמחה רוטמן: העובדה שאתם כל פעם תייצר קקופוניה גדולה יותר של צעקות, בסופו של דבר תפגע ביכולת שלכם לדבר

שמחה רוטמן:  זו לא מטרתי, אני רוצה שכל אחד ואחת מחברי הוועדה וחברי הכנסת יוכלו לדבר

קארין אלהרר: מה הייתם עושים, אם בקדנציה הקודמת היו עושים לכם את זה? חבל על הזמן

שמחה רוטמן: תודה, נמשיך

שמחה רוטמן:  תפתחו בבקשה את המיקרופונים

שמחה רוטמן:  אני כן אומר, כשתתחיל עוד פעם קקופוניה כזאת, אני אבקש להנמיך, כדי שעובדי הכנסת המסכנים, אנשי הפרוטוקול, לא יתחרשו כתוצאה מהצעקות במקביל מכל המיקרופונים

קארין אלהרר: הא הבנתי, עכשיו הוא דואג לעובדי הכנסת

קארין אלהרר:  ברור

שמחה רוטמן: אני מבקש להמשיך, ואני מבקש שתשמרו על זכותי כיושב-ראש לדבר

עופר כסיף: ואני גם מבקש שתאפשר לחזור לאנשים שהוצאו

שמחה רוטמן: בשנייה שיירגעו, הם יחזרו

ולדימיר בליאק: אנחנו רגועים

שמחה רוטמן: במשך שנים רבות עלו הדרישות והקולות לתיקון המערכת מכיוונים רבים ושונים

שמחה רוטמן:  אובדן אמון הציבור הוא תהליך ארוך שנים, שלא התחיל אתמול ואיננו קשור למשפט זה או להחלטה אחרת, אלא לתמונה כוללת, ותמיד כשהועלו הצעות לתיקון ולשיפור, קטנות או גדולות, התעוררו "מגיני המערכת", שלמעשה הם מגדולי הפוגעים בה, בזעקות שבר ובנאומי הפחדה ובאיומים: נגדע את ידו, הטנקים יכריעו, הפיכה, מלחמת אזרחים, כיתת יורים

דבורה ביטון: מעצר בכירים, מעצר אופוזיציה

שמחה רוטמן: תודה

שמחה רוטמן:  ביטויים שכאלה ושיח שכזה אינם נובעים מפתיחות בעמדות או לביקורת, וזה לא נובע מרצון להגן על מדינת ישראל היקרה לכולנו ועל מערכת המשפט שלה

שמחה רוטמן:  ביטויים שכאלה הם שבירת כל הנורמות הדמוקרטיות של מדינה ושל עם חופשי בארצו

שמחה רוטמן:       ביטוי נוסף, עדין בהרבה מבחינת נראותו החיצונית, אבל חמור לא פחות, הוא הביטוי if it ain't broke don't fix it, או אחיו הישראלי: אם זה עובד, אל תיגע

שמחה רוטמן:  אז זהו, שלא, זה לא עובד ואנחנו חייבים לגעת, והמפתח הוא הפרדת הרשויות

שמחה רוטמן:  כשנקפיד עליה, השבר שבעם והשבר שבמערכת המשפט יתרפא ויתאחה

ולדימיר בליאק: איך מינוי שופטים על ידי פוליטיקאים משרת את הפרדת הרשויות?     

גלעד קריב: השתלטות על מינוי שופטים תביא להפרדת רשויות?     

מיכל שיר סגמן: השתלטות עוינת

דבורה ביטון: איך הפרדת הרשויות - - -     

משה טור פז: אתה מאחד רשויות, רק כנסת וכלום לא

משה טור פז:  שמחה, לא נולדנו היום, אנחנו מקשיבים לך הרבה שנים

משה טור פז:  הרבה שנים אנחנו מקשיבים לך, אנחנו יודעים מה אתה רוצה, ת עשה לנו טובה

שמחה רוטמן: סיימתם? תודה

ולדימיר בליאק: לא, לא סיימנו, רק התחלנו

שמחה רוטמן: מצוין

שמחה רוטמן:  כשהכנסת תחוקק, הממשלה תמשול ובתי המשפט ישפטו צדק, אמון הציבור בכל רשויות השלטון יעלה ויגבר

משה טור פז: אולי חצי ציבור

קארין אלהרר: אבל איזה רשויות? תישאר רק ממשלה, איזה רשויות?     

שמחה רוטמן: סדרנים, אפשר בבקשה להחזיר את חברי הכנסת המוצעים, אם יהיה שקט

שמחה רוטמן:       אנו מתחילים היום בוועדת החוקה דיון ציבור שקוף ופתוח, שיעסוק במשימה זו, שהטיל הבוחר על שכמנו, ואנחנו לא נעצור עד להשלמת המשימה

שמחה רוטמן:  תהליך העבודה, ציון במשפט תיפדה, כולל בתוכו מרכיבים רבים

שמחה רוטמן:  התהליך כמובן יתנהל בשיח מתמיד ובשיתוף פעולה מלא עם שר המשפטים יריב לוין ועם התוכנית שהוצגה על ידו

שמחה רוטמן:       בשלבי הניסוח והסיום, התהליך יתגבש לדברי חקיקה הנוגעים בתיקונים הנדרשים, שיורכבו וישולמו גם מהצעות חוק פרטיות, גם מהצעות חוק מטעם הוועדה, וגם מהצעות חוק ממשלתיות, הכול כפי שיגיע לוועדה

שמחה רוטמן:  אולם כפי שידוע לנו, חובה שסוף המעשה יהיה במחשבה תחילה, ואנחנו נראה את התיקונים מתוך תכנית כוללת ומחשבה כוללת של הוועדה

שמחה רוטמן:       דרך הדיון תהיה כך: ועדת החוקה בראשותי תקיים דיוני עומק בנושאי הליבה של מערכת המשפט

שמחה רוטמן:  נזמין את כל המומחים, את ראשי מערכת המשפט מהעבר ומההווה, את שרי המשפטים לשעבר, כמובן שר המשפטים בהווה נמצא פה, את היועצים המשפטיים בעבר, גם את היועצת המשפטית לממשלה, את כל מי שיש לו מידע או רעיונות לתרום לתהליך העבודה ולסוגיות העקרוניות העולות על הפרק

שמחה רוטמן:  כולם יישמעו בנחת ולעומק, ויתבקשו לחוות את דעתם בשאלות ובסוגיות, שיוצגו להם על ידי ועל ידי חברי הוועדה

שמחה רוטמן:  כשנחוש שבשלה העת להתקדם לכיוון נוסחים ופתרונות, נעשה זאת, אולם רק אחרי שהדיון ימוצה

שמחה רוטמן:  אני מזמין כמובן את כל חברי הכנסת מכל המפלגות המעוניינים להיות שותפים בתהליך, מתוך הידברות ומתוך שיח, להשתתף בתהליך העבודה ובתכנית להשבת הצדק למערכת המשפט, להגיע לחדר הוועדה, להיות נוכחים בדיונים, להשאיר לפחות בנושא הזה את הציניות בחוץ ולקיים דיון פתוח ומעמיק

שמחה רוטמן:       אני מבקש מכל אחד מחברי הכנסת, שסבור שיש מומחה או בעל דעה שחשוב שדעתו תישמע, לפנות למנהל הוועדה, מר איל קופמן, ולבקש שהמומחה יוזמן ושדעתו תישמע

שמחה רוטמן:  אנו נקיים פה סדרה ארוכה של דיונים חמישה ימים בשבוע, כדי שנקיף את הסוגיות ונוודא שמלאכת החקיקה שתתבצע בסופו של דבר תיעשה אחרי דיון ציבורי ומקצועי, מעמיק ויסודי

שמחה רוטמן:       אני חייב לומר שאת צורת העבודה הזאת גיבשתי גם על בסיס ניסיון העבר

שמחה רוטמן:  יושבי ראש ועדות החוקה שקדמו לי קיימו דיונים עקרוניים בהצעות לתיקון חוקי היסוד, לדעתי אפילו יושב-ראש הוועדה הקודם היושב פה, לא רק אגב נוסח מסוים שעבר שלב טרומי או ממשלתי, אלא על בסיס סוגיות העומק

שמחה רוטמן:       בחרתי לקיים את הדיונים בשבוע הבא בנושא הליבה סמכות הממשלה והשרים לקבוע את עמדתם המשפטית בפעולתם השוטפת ובפני ערכאות שיפוטיות

שמחה רוטמן:  בחרתי בנושא הזה משתי סיבות עיקריות: האחת, כי מדובר שקווי השבר בו באופן מסורתי אינם עוברים בין ימין לשמאל

שמחה רוטמן:  כשהכנתי את הפרק בספרי "מפלגת בג"ץ" העוסק בשאלות אלה בדיוק, אני גיליתי קונצנזוס כמעט חוצה מפלגות ועמדות בתיאור הבעיות של ממשק העבודה בין היועץ המשפטי לממשלה כיועץ וכמייצג לבין הממשלה ושריה מייצר עבור מדינת ישראל

שמחה רוטמן:  גם בקרב שופטי בית המשפט העליון לאורך השנים הובעו בנושא עמדות קוטביות

שמחה רוטמן:       ולכן חשבתי שטוב שנתחיל בנושא הזה, כדי שנצא מהשבלונה המחשבתית המסווגת הכול לימין ולשמאל, לקואליציה ולאופוזיציה

שמחה רוטמן:  בנוסף, וזו חוויה שהופתעתי לגלות בעצמי בשבועות האחרונים, מצאתי את עצמי מתדיין שעות רבות בשאלות בסיס דווקא בנושא הזה עם אנשים שיש ביני לבינם הסכמה כמעט מלאה הן בדבר תיאור הבעיה והן בדבר הפתרונות והן הכיוון הכללי לפתרונות, אבל כשבאנו להסדיר את התחום, שמעולם לא הוסדר בחקיקה בישראל, צצו ועלו סוגיות יסוד שהדיון בהן חשוב מאוד, וקיימנו על כך שעות רבות של דיונים, וחשבתי לעצמי: כמה חבל שהדיונים האלה שקיימתי, לא נעשים בפומבי בפני הציבור, כשבחדר יושבים אנשים חכמים ומנוסים ממני, וכמובן כמובן יש גם חברי כנסת חכמים ומנוסים ממני, חברי הכנסת וחברי הוועדה, שיוכלו להביע עמדות תומכות, מתנגדות, עם דגשים שונים ועם נקודות מבט שונות

שמחה רוטמן:  כבר ציטטתי בוועדה הזו את בעל ערוך השולחן שכתב: וכל מחלוקות התנאים והאמוראים והגאונים והפוסקים, דברי אלוהים חיים הם, לכולם יש פנים בהלכה, ואדרבה, זאת היא תפארת תורתנו הקדושה והטהורה שנקראת שירה ותפארת השיר היא כשהקולות משונים זה מזה, וזה עיקר הנעימות, ומי שמשוטט בים התלמוד, יראה נעימות משונות בכל הקולות המשונות זה מזה

שמחה רוטמן:  בניית מערכת משפט השופטת בצדק, אינה רק בגדר תורה היא שללמוד אנו צריכים, היא גם בגדר דרך ארץ שקדמה לתורה

שמחה רוטמן:  ולכן אני בהחלט רוצה שיישמעו קולות שונים, נקווה שקצת פחות משונים, אבל בעיקר שונים בוועדה בנושא הזה, וכולם בעמקות ובפתיחות

שמחה רוטמן:       אני רוצה להתנצל מראש בפני חברי הוועדה, אנשי מנהל הכנסת ומשמר הכנסת, אנשי הייעוץ המשפטי לכנסת, אנשי משרד המשפטים, ובעיקר בפני בני משפחותיהם, על השעות הרבות והימים הרבים שבהם תעבוד הוועדה בנושאים אלה

שמחה רוטמן:  המשימה הזאת קיבלה עדיפות גבוהה ועליונה לא מאתנו, היא קיבלה עדיפות גבוהה ועליונה מהציבור שבחר בנו

שמחה רוטמן:  נשמע את כולם, נדון עם כולם ונוציא - - -     

עופר כסיף: ונתעלם מכולם

שמחה רוטמן: ולא נתעלם מאף אחד

סימון דוידסון: הציבור עדיין לא מבין מה אתם הולכים לעשות  בכלל

שמחה רוטמן: לכן נעשה דיון ציבורי

גלעד קריב: גם הם לא – גם הם לא

סימון דוידסון: בהונגריה הבינו עכשיו

יוראי להב-הרצנו: אין לכם סמכות לעשות את זה

משה טור פז: סימון, בפולין כבר חושבים ככה

יוראי להב-הרצנו: להחריב את הדמוקרטיה הישראלית

משה טור פז: בהונגריה ובפולין כבר מבינים

ולדימיר בליאק: אני זוכר איך זה היה בברית המועצות, אני זוכר היטב

יואב סגלוביץ': אני מזמין אתכם להפגנה במוצאי שבת בשבע בערב בהבימה

ולדימיר בליאק: הציבור יגיע להפגנה - - -     

יוראי להב-הרצנו: לא תשתיקו אותנו

שמחה רוטמן: חבר הכנסת בליאק, חבר הכנסת הרצנו, אני לא רוצה

שמחה רוטמן:  להפך, אני רוצה שתדברו, רק אם תצעקו ולא תתנו לי לדבר, אני אוציא אתכם

נאור שירי: כי אם בעילת הסבירות עסקינן, זה לא היה סביר לכבות לנו את המיקרופונים, ואני שמח שהתאפסת על זה

שמחה רוטמן: חבר הכנסת שירי, אני ביקשתי שתחזור - - -     

נאור שירי: רק אמרתי שזה לא סביר היה, זה הכול, כי אתה דן בעילת הסבירות, אז זה לא היה סביר

נאור שירי:   תודה רבה שהחזרת את זה

שמחה רוטמן: אני החזרתי גם אותך, למרות שהוצאתי אותך

שמחה רוטמן:  אני מבקש שתכבד את הוועדה

נאור שירי: תודה, רק אמרתי שזה לא היה סביר

יוראי להב-הרצנו: חבר הכנסת רוטמן, מי הסמיך אותך לבצע הפיכה משטרית?     

שמחה רוטמן: לא, חבר הכנסת יורי אני קורא אותך לסדר פעם ראשונה

יוראי להב-הרצנו: מי הסמיך אותך? באיזה סמכות אתה עושה את זה?      

שמחה רוטמן: אני קורא אותך לסדר פעם שנייה

יוראי להב-הרצנו: אתה פועל בחוסר סמכות

שמחה רוטמן: אני קורא אותך לסדר פעם שלישית

שמחה רוטמן:  צא בבקשה

יוראי להב-הרצנו: שאלתי אותך שאלה

יוראי להב-הרצנו:  שאלתי אותך שאלת הבהרה

שמחה רוטמן: תוציאו אותו בבקשה

יוראי להב-הרצנו: שאלת הבהרה

מיכל שיר סגמן: יוראי תיזהר, יש אזיקים

יוראי להב-הרצנו: אסור לשאול שאלות בוועדה הזאת?     

שמחה רוטמן: צא בבקשה, אני לא מבין את העניין

שמחה רוטמן:  צא בבקשה, אתה מפריע לדיון הוועדה

יוראי להב-הרצנו: אני יוצא

בועז טופורובסקי: אתה היית מר מפריעים

משה טור פז: כן זהו, שמחה, עברו כמה חודשים ושכחת, אה?      

קארין אלהרר: דברים שרואים משם

שמחה רוטמן: ממש לא

שמחה רוטמן:  חבר הכנסת טור פז, אתה בקריאה שנייה לדעתי

משה טור פז: אבל תקשיב, ההערות הן כדי שתקשיב, זה לא סיפור

שמחה רוטמן: אבל אתה מפריע, זה לא הערות ביניים מה שאתה עושה

בועז טופורובסקי: הוא גם היה נגד נורבגים, איך הוא ירד גם על הנורבגים

דבורה ביטון: זו היתה שאלה

יואב סגלוביץ': אבל זו גם לא הצגת יחיד של  יושב-ראש הוועדה

שמחה רוטמן: אני רוצה לסיים, אם לא תפריע

יואב סגלוביץ': זו גם לא הצגת יחיד של יושב-ראש הוועדה

שמחה רוטמן: חבר הכנסת סגלוביץ, קריאה ראשונה או שנייה? ראשונה

ולדימיר בליאק: רגע, כמה אצלי?     

נאור שירי: ראשונה גם

מיכל שיר סגמן: מי עושה רישום?     

משה טור פז: שירי עושה

נאור שירי: אני באמת רושם, לא מאמין לכם

שמחה רוטמן: תודה

שמחה רוטמן:  אנחנו נוציא מתהליך העבודה הזה מערכת משפט, השופטת בצדק, מערכת משפט הזוכה לאמון הציבור, מערכת משפט שכולנו נוכל להתגאות בה, ציון במשפט תיפדה

שמחה רוטמן:  תודה רבה

שמחה רוטמן:       אדוני שר המשפטים, אני אשמח לדברי הפתיחה שלך, ואז אנחנו נעבור לחברי הוועדה לפי סדר

יואב סגלוביץ': ציון בשחיתות תפרח

משה טור פז: נבל ברשות התורה, זה הולך להיות המשפט, לא ציון במשפט תיפדה

שמחה רוטמן: אני רק אגיד לפני ששר המשפטים ידבר, כאשר אנשים הפריעו לי, התאפקתי כי הייתי בסוג של ניגוד עניינים פנימי

נאור שירי: זה היה איפוק? הוצאת 10 חברים, זה איפוק? וכיבית מיקרופון

עופר כסיף: חכה, זה קצה הקרחון, השלב הבא זה אזיקים

משה טור פז: נבל ברשות התורה

שמחה רוטמן: לנאומו של שר המשפטים אני אקרא קריאות הרבה יותר מהר, כי אני לא אתן להפוך את הנאום לקרקס

ולדימיר בליאק: ובסיומו יחולקו צווי מאסר

יואב סגלוביץ': המקום הזה נהיה קרקס, הוא נהיה קרקס רוטמן

יצחק פינדרוס: יאיר גולן יגן עליכם מצווי מאסר

שמחה רוטמן: אני מבקש גם מחברי הקואליציה לא להפריע

משה טור פז: פינדרוס, טלי שותקת, תראה איזה יופי, תצטרף אליה

דבורה ביטון: לא סגרו לה את המיקרופון

נאור שירי: אפילו לטלי לא היה מה לומר על מה שנעשה פה על המיקרופונים, וזה אירוע באמת נדיר

שמחה רוטמן: חבר הכנסת נאור שירי, אתה בקריאה שנייה

נאור שירי: ראשונה

שמחה רוטמן: ראשונה?     

נאור שירי: כן, ראשונה, אתה רואה למה אני רושם? מה נהיה?     

שמחה רוטמן: אם תמשיך, זה יגיע מהר לקריאה שלישית

נאור שירי: לא, אבל אני באמת צריך לנהל רישום, אז אני אשב לידך ואני ארשום את הקריאות

שמחה רוטמן: בסדר, מי שמנהל את הרישום תיקן והכול בסדר

שמחה רוטמן:  תודה רבה

מיכל שיר סגמן: טלי קיבלה אזהרה מראש בשקט, ככה זה עובד בליכוד היום

שמחה רוטמן: תודה רבה

שמחה רוטמן:  רבותי חברי הכנסת, אני מעביר את רשות הדיבור לשר המשפטים, וכמו שאמרתי, אנא כבדו את המעמד

קריאה: כמו שאתם כיבדתם - - -     

המשפטים יריב לוין: תודה רבה אדוני יושב-ראש הוועדה, מכובדי חברות וחברי הכנסת וכל מי שנמצא כאן או צופה בנו

המשפטים יריב לוין:  ראשית אדוני, אני רוצה להודות לך על היוזמה החשובה שלך לקיים את הדיון הזה כאן בבית המחוקקים הנבחר כפתיח לדיוני עומק מקיפים ברפורמות הדרושות במערכת המשפט

המשפטים יריב לוין:       אני הצגתי את הצעד הראשון ברפורמה הדרושה, כפי שאני רואה אותה

המשפטים יריב לוין:  אני חושב שהרפורמה חיונית להשבת הדמוקרטיה, להובלת האיזון בין רשויות השלטון, לתיקון מערכת המשפט ולהשבת אמון הציבור בה

משה סעדה: זה לא מכבד

המשפטים יריב לוין: חברות וחברי הוועדה, אני מוכרח לומר, אני מוכרח לומר, שאני רואה בצער גדול – אני באמת רואה בצער גדול - -     

ולדימיר בליאק: גם אנחנו, אדוני השר

המשפטים יריב לוין: - -  את הדברים המתלהמים, שנאמרים על ידי מספר - -      

גלעד קריב: - - כן, על ידי יו"ר ועדת ה- - -      

שמחה רוטמן: חבר הכנסת בליאק, אתה פעם ראשונה

המשפטים יריב לוין: אני אחזור שוב על הדברים, ואני חושב שלפחות אולי לדברים האלה תאפשרו להשלים את המשפט, כי אני חושב שחשוב שהציבור ישמע את הדברים האלה, יש לנו גם אחריות

המשפטים יריב לוין:  אני רואה בצער גדול את הדברים המתלהמים, שנאמרים על ידי מספר מנהיגי ציבור וראשי מערכת המשפט בנושאי הרפורמה

קארין אלהרר: מה, לקרוא לראש הממשלה "תומך טרור"? כאלה דברים?      

שמחה רוטמן: חברת הכנסת קארין אלהרר, קריאה ראשונה

מיכל שיר סגמן: או לרצות לעצור אותנו באזיקים?     

ולדימיר בליאק: לחלק צווי מעצר לראשי האופוזיציה, למשל

שמחה רוטמן: חבר הכנסת בליאק, אני קורא אותך לסדר

ולדימיר בליאק: לא, אני באמת שואל

שמחה רוטמן: פעם שנייה

בועז טופורובסקי: תיזהר שלא יביאו מכת"זיות

טלי גוטליב: לא, את זה אתם מביאים רק לחרדים

נאור שירי: טלי, המכת"זית תפגע גם בך

עופר כסיף: המכת"זית אולי תנקה קצת את הזוהמה, אולי אנחנו צריכים מכת"זית

חנוך דב מילביצקי: אתה מדבר על זוהמה? אתה מדבר על זוהמה?      

עופר כסיף: כשאני מסתכל עליך, הרבה יותר

חנוך דב מילביצקי: שלוש פעמים זוהמה

עופר כסיף: כשאני מסתכל עליך, אפילו יותר

חנוך דב מילביצקי: - - - לא אתן לך לרגע לשכוח  - -      

נאור שירי: למה הוא לא בקריאה? למה הוא לא בקריאה? למה הוא לא בקריאה? למה הוא לא בקריאה?     

חנוך דב מילביצקי: - - -  בהיכל - -      

שמחה רוטמן: קראתי לו, קראתי לו

חנוך דב מילביצקי: - - ואני לא אתן לך לרגע לשכוח, שאתה לא צריך להיות פה

חנוך דב מילביצקי:  אתה לא ראוי

נאור שירי: הוא לא שומע שאתה קורא לו

חנוך דב מילביצקי: אתה פושע שמקומך בכלא

שמחה רוטמן: גם אתה לא

נאור שירי: אני דווקא שומע

שמחה רוטמן: חבר הכנסת שירי, אני קורא אותך לסדר פעם שנייה

חנוך דב מילביצקי: בכל מקום אני אזכיר לך את זה – בכל מקום

נאור שירי: שוויוניות, נקפיד על שוויון

משה טור פז: נבל ברשות התורה, זה מה שאתה עושה פה

שמחה רוטמן: חבר הכנסת קינלי, משה טור פז, אני קורא אותך לסדר פעם שנייה

ולדימיר בליאק: אותו? אותו אתה קורא?     

יוראי להב-הרצנו: מה עם חנוך? באיזה קריאה חנוך?      

שמחה רוטמן: שנייה

יוראי להב-הרצנו: אה, אולי שלישית

רם בן ברק: הגיע הזמן לשלישית

שמחה רוטמן: חבר הכנסת יוראי להב הרצנו, איך חזרת?     

יוראי להב-הרצנו: אחרי חמש דקות, אני נרגע לחמש דקות וחוזר

שמחה רוטמן: לא, הוצאתי אותך כבר פעם שנייה

יוראי להב-הרצנו: פעם שלישית שהוצאת אותי

שמחה רוטמן: אז לא, עכשיו לא הרשיתי לחזור, אני מבקש שתצא החוצה

יוראי להב-הרצנו: מאוד מעניין אותי לשמוע

שמחה רוטמן: אני יודע, לא הרשיתי, תצא החוצה

יוראי להב-הרצנו: אתה לא רוצה שאני אקשיב?     

שמחה רוטמן: לא, אני רוצה שתקשיב, אני רוצה שלא תפריע

יוראי להב-הרצנו: אני לא

שמחה רוטמן: תודה, אפשר להשאיר אותו

בועז טופורובסקי: עריצות הרוב

המשפטים יריב לוין: חברות וחברי הוועדה, אני אנסה בפעם השלישית לומר את הדברים, שאני חושב שראוי שייאמרו והם חשובים

המשפטים יריב לוין:  אני רואה בצער גדול את הדברים המתלהמים, שנאמרים על ידי מספר מנהיגי ציבור וראשי מערכת המשפט בנושא הרפורמה, בין מצד זה ובין מצד אחר

יואב סגלוביץ': ראשי מערכת המשפט זו הבעיה?     

שמחה רוטמן: חבר הכנסת סגלוביץ, אני קורא אותך לסדר פעם שנייה

קארין אלהרר: מותר קריאות ביניים בכנסת, אתה יודע? זו דמוקרטיה

משה טור פז: על קריאות ביניים אתה עושה פה בליץ

משה טור פז:  אתה עושה בליץ, ואתה בא בטענות על קריאות ביניים

יואב סגלוביץ': מותר קריאות ביניים- - - שרים שמשתלחים ומדברים סרה ומקללים, וכן - - -     

שמחה רוטמן: חבר הכנסת יואב סגלוביץ, אתה בקריאה שנייה, אתה רוצה קריאה שלישית?     

רם בן ברק: האם זה נכון שלפי ההסכמים הקואליציוניים הם מחויבים לתמוך במה שאתה מביא, עוד לפני שהם קראו את מה שאתה מביא?     

גלעד קריב: הוא לא הביא עוד שום דבר

רם בן ברק: חברי הכנסת מחויבים לתמוך - - -     

שמחה רוטמן: חבר הכנסת רם בן ברק

משה טור פז: חמישה ימים בשבוע, בליץ משפטי אתה - - - בליץ לדמוקרטיה

רם בן ברק: - - - כן או לא?     

שמחה רוטמן: חבר הכנסת רם בן ברק, אני לא רוצה לקרוא אותך לסדר פעם שלישית, אבל אם תכריח, זה יקרה

עופר כסיף: אפשר רק שאלה?     

שמחה רוטמן: לא, חבר הכנסת עופר כסיף, לא

משה טור פז: רם, זה כמו במוסד, if you want to shoot, shoot don't talk

שמחה רוטמן: חבר הכנסת טור פז, קריאה שלישית, צא בבקשה החוצה

שמחה רוטמן:       (חבר הכנסת משה טור פז יוצא מחדר הוועדה

שמחה רוטמן: )     

המשפטים יריב לוין: אני אנסה בפעם הרביעית, למרות הניסיונות האלה - -       

ולדימיר בליאק: אבל אלה דברי הבל

שמחה רוטמן: חבר הכנסת בליאק, בבקשה

עופר כסיף: הבל גם בה"א וגם באל"ף

שמחה רוטמן: אני קורא אותך לסדר פעם שלישית, צא בבקשה לחמש דקות להירגע

המשפטים יריב לוין: חבר הכנסת בליאק, אני רק אומר לך שבדמוקרטיה, גם אם אתה חושב שמישהו אומר דברי הבל, אתה מאפשר לו לומר אותם

יוראי להב-הרצנו: אבל אתם רוצים לחסל את הדמוקרטיה

יוראי להב-הרצנו:       (חבר הכנסת ולדימיר בליאק יוצא מחדר הוועדה

יוראי להב-הרצנו: )     

מתן כהנא: אדוני השר, כמו שאפשרת לראש הממשלה בנט בנאום הפתיחה שלו? אני זוכר היטב איך ניהלת את הישיבה, עם נאום הפתיחה של ראש הממשלה בנט

שמחה רוטמן: חבר הכנסת מתן כהנא

נאור שירי: פעם ראשונה למתן

יוראי להב-הרצנו: היד קלה מאוד על ההדק כשמדובר בי

שמחה רוטמן: נכון, כי זו פעם שלישית, אחרי שהבטחת לי שאתה לא תפריע

שמחה רוטמן:  החזרתי אותך לפנים משורת הדין, ולכן היד אצלך קלה על ההדק

יוראי להב-הרצנו: באופן כללי

עופר כסיף: על ההדק של המכת"זית אתה מתכוון?     

שמחה רוטמן: חבר הכנסת עופר כסיף, אני קורא אותך לסדר - -      

נאור שירי: - - ראשונה

שמחה רוטמן: לא, אתה לפעם שלישית, אז בבקשה אל תכריח אותי לקרוא אותך לסדר

עופר כסיף: רציתי לשאול, אם אחרי שמבטלים את שלוש הרשויות - - -     

שמחה רוטמן: טוב, חבר הכנסת עופר כסיף, אני קורא אותך לסדר פעם שלישית

שמחה רוטמן:       (חבר הכנסת עופר כסיף יוצא מחדר הוועדה

שמחה רוטמן: )     

יוראי להב-הרצנו: השר לוין, מי הסמיך אתכם לבצע את ההפיכה המשטרית הזאת?     

שמחה רוטמן: אני קורא אותך לסדר פעם שלישית, בבקשה צא

יוראי להב-הרצנו: אני שואל שאלה

טלי גוטליב: די כבר, תנו לשר המשפטים לדבר

טלי גוטליב:  תנו כבר לשר המשפטים לדבר, די

יוראי להב-הרצנו: מי הסמיך אתכם? אתם פועלים בחוסר סמכות מוחלט

טלי גוטליב: מה זה ההשתקות האלה?     

יוראי להב-הרצנו: אף אחד לא נתן לכם מנדט לשנות את אופייה הדמוקרטי של מדינת ישראל

שמחה רוטמן: חבר הכנסת הרצנו, אני קורא אותך לסדר פעם שלישית

שמחה רוטמן:  תודה רבה, צא החוצה בבקשה

אפרת רייטן: אלה שאלות רלוונטיות לאירוע

טלי גוטליב: תפסיקו, אתם לא מקשיבים, תנו לשר המשפטים לדבר

שמחה רוטמן: חברת הכנסת טלי גוטליב, אני קורא אותך לסדר פעם שנייה

יוראי להב-הרצנו: אתם פועלים בחוסר סמכות מוחלטת

יוראי להב-הרצנו:       (חבר הכנסת יוראי להב הרצנו יוצא מחדר הוועדה

יוראי להב-הרצנו: )     

המשפטים יריב לוין: חבר הכנסת להב הרצנו, יש דבר כזה בדמוקרטיה שקרא העם, הכרעת הציבור, פתקי הצבעה בבחירות, דבר שולי כזה, לא רלוונטי

גלעד קריב: למה לא הצגת את התכנית שלך לפני הבחירות?     

מיכל שיר סגמן: דמוקרטיה זה שלטון העם, לא שלטון הרוב, ופה אתם מתבלבלים ורוצים לקחת לעם את הזכויות, זה ההבדל

המשפטים יריב לוין: אני מציג את התכנית שלי כבר 20 שנה, אולי לא עקבת, יכול להיות שלא עקבת

גלעד קריב: למה ראש הממשלה לא חתם עליה לפני הבחירות, בניגוד להגינות ולשקיפות של היושב-ראש, שהציג תכנית? למה הליכוד לא הציג את התכנית שלך לקמפיין הבחירות?     

שמחה רוטמן: אתה חורג בהרבה מקריאת ביניים

טלי גוטליב: אולי תקשיב לשר המשפטים

שמחה רוטמן: אני רוצה להחזיר את זכות הדיבור לשר המשפטים

שמחה רוטמן:  אני לא רוצה לקרוא ולהוציא אנשים במהלך הנאום, אני מבקש שתכבדו גם את הוועדה וגם את השר

המשפטים יריב לוין: אני אעשה עוד ניסיון, ברשות יושב-ראש הוועדה

המשפטים יריב לוין:  חברות וחברי הוועדה, אני רואה בצער גדול את הדברים המתלהמים, שנאמרים על ידי מספר מנהיגי ציבור וראשי מערכת המשפט בנושא הרפורמה, בין מצד זה ובין מצד אחר

המשפטים יריב לוין:  אין מקום לאמירות מתלהמות, לנשיאת סמלים נאציים ולאלימות כלשהי, לרבות אלימות מילולית

המשפטים יריב לוין:       אני משוכנע, אדוני היושב-ראש, שבהובלתך ולמרות הקשיים יתקיימו כאן בוועדה בה חברים נבחרי העם, שנבחרו אך לפני כחודשיים על ידי מיליוני ישראלים, דיונים מקיפים בהם תישמענה כל הדעות

המשפטים יריב לוין:  אני קורא לכל חברי הכנסת לקחת חלק בדיונים חשובים אלה, להשמיע את דעתם, אבל לא פחות חשוב מזה, גם לשמוע

המשפטים יריב לוין:       מכובדי, אני נחוש לקדם את הרפורמה שהצעתי, ושום איום לא ירתיע

אורית פרקש הכהן: אז מה שווים הדיונים, יריב? מה שווים הדיונים? זה בדיוק הקושי, אלה דיונים עם אקדח טעון כלפי כולנו, זה לא דיון מנותק מהרוב הקואליציוני

שמחה רוטמן: תודה

שמחה רוטמן:  חברת הכנסת אורית פרקש, את חורגת מהערת ביניים

המשפטים יריב לוין: אני אחזור ואומר, אני נחוש לקדם את הרפורמה, וזה לא אומר שכל החוכמה במקום אחד, ואני בטוח שתהיינה הערות חשובות ומשמעותיות, שגם תתקבלנה ותשפרנה את הדברים, ככה זה צריך להיות

רם בן ברק: אדוני השר, אבל זה נכון - - -     

שמחה רוטמן: חבר הכנסת רם בן ברק, אתה לפני קריאה שלישית

רם בן ברק: האם זה נכון, אדוני השר, שכל מי שחתם על ההסכמים הקואליציוניים התחייב לתמוך בזה? בעצם יש כאן בובות, הביאו אפילו נורבגים שיהיו כאן בובות שירימו את היד, כי הם קיבלו תקציבים

שמחה רוטמן: חבר הכנסת רם בן ברק, אני ממש לא מעוניין להוציא אותך

שמחה רוטמן:  קיימנו דיונים בוועדה בראשותך, השתדלתי תמיד לכבד אותך כיושב-ראש כאשר אתה עצרת אותי, אז אני מבקש שתכבד גם אותי

המשפטים יריב לוין: מכובדי, אני נחוש לקדם את הרפורמה שהצעתי, ושום איום לא ירתיע אותי

המשפטים יריב לוין:  אני נרגש לראות את התמיכה הציבורית האדירה בה

מיכל שיר סגמן: אין לך תמיכה ציבורית לזה, אין לך

אפרת רייטן: אנחנו מזמינים אותך ביום שבת לראות את הכיכר בהבימה

שמחה רוטמן: 	חברת הכנסת אפרת רייטן

המשפטים יריב לוין: כמו גם את הקולות ההולכים ומתעצמים של משפטנים, המגבים את המהלך שאני מוביל

מיכל שיר סגמן: לקיחת זכויות הפרט

המשפטים יריב לוין: הגיע הזמן להשיב את הדמוקרטיה ולתת משמעות להצבעת הבוחר בבחירות הדמוקרטיות, כי אין אנשים נעלים ואין אנשים נחותים

מיכל שיר סגמן: אז אל תיקח את הסמכות לעצמך

המשפטים יריב לוין: כולנו אזרחים שווים ולכולנו זכות שווה לקחת חלק בהחלטות הקובעות את חיינו

המשפטים יריב לוין:  תודה

שמחה רוטמן: תודה רבה אדוני שר המשפטים

המשפטים יריב לוין: רק אם אתה גבר לבן יהודי, שחי במקומות מאוד מסוימים, כל השאר אין, אין שוויון

שמחה רוטמן: חברת הכנסת מיכל שיר, אני בטוח שאת רוצה לדבר בתורך, ואת לא רוצה - - -     

אפרת רייטן: אבל על איזה דמוקרטיה - - -     

מיכל שיר סגמן: שכחתי, גבר לבן סטרייט יהודי דתי

שמחה רוטמן: חברת הכנסת מיכל שיר

מיכל שיר סגמן: לא, אני רק מונה מה - - -     

שמחה רוטמן: אני קורא אותך לסדר פעם ראשונה

קארין אלהרר: אפשר לדעת מה סדר הדוברים?     

שמחה רוטמן: סדר הדוברים בגדול לפי הנרשמים, למרות - -     

מיכל שיר סגמן: - - קוצר הזמן

שמחה רוטמן: - -  למרות קוצר הזמן, למרות שאמרתי שמי שיקרא קריאות ביניים, אני אקח ממנו את זכות הדיבור, אני אשתדל - - -     

נאור שירי: אז אפשר את החבר'ה שיצאו?     

שמחה רוטמן: לא לא, לא

נאור שירי: למה? הם נרשמו לדבר

שמחה רוטמן: התנאי לזה – אני אשתדל לגוון גם אופוזיציה וגם קואליציה, ודווקא לתת יותר לאופוזיציה שדיברה, כי דיברו שני נציגי קואליציה, אז אני כן אנסה לתת יותר קדימות להעדיף חברי אופוזיציה שידברו

שמחה רוטמן:  יש לנו עוד רבע שעה עד תחילת המליאה, לצערי

שמחה רוטמן:  רבותי, לוחות הזמנים שאני תכננתי, אילולא ההתפרעויות האדירות, היה כמעט שעה

ולדימיר בליאק: ההתפרעויות האדירות

אלעזר שטרן: רוטמן, למדנו ממך

שמחה רוטמן: 40 דקות זמן דיבור לחברי הכנסת

ולדימיר בליאק: ההתפרעויות האדירות

נאור שירי: צונאמי, צונאמי

נאור שירי: אלה התפרעויות? רוטמן, אלה התפרעויות?      

גלעד קריב: לא ראוי שעה לדיון הזה

מיכל שיר סגמן: חבר הכנסת רוטמן, ממי פודים את ציון? ממי פודים? צריך לפדות ממי?      

שמחה רוטמן: חברת הכנסת מיכל שיר, אני קורא אותך לסדר פעם שנייה

יצחק פינדרוס: פינדרוס, הרי אתם לא תדברו, אתם לא תגידו כלום, תעשו ככה עם הראש, זה מה שיהיה

שמחה רוטמן: חבר הכנסת סימון דוידסון, אני קורא אותך לסדר

יצחק פינדרוס: - - -     

יסמין פרידמן: פינדרוס, אבל אתה בצד הטוב של מערכת המשפט החדשה, אתה לא תיפגע ממנה

יצחק פינדרוס: לא, למה - - -     

שמחה רוטמן: חבר הכנסת פינדרוס

יסמין פרידמן: אתה נפגעת? עד עכשיו נפגעת ממערכת המשפט?      

יצחק פינדרוס: כן, כן

יסמין פרידמן: ממערכת המשפט? תסביר איך

גלעד קריב: מנעו ממך לדרוס אחרים, איפה אתה נפגעת?     

אלעזר שטרן: - - - זה שיש טלוויזיה בשבת זה בזכות בית המשפט העליון - - -     

טלי גוטליב: די חבר'ה

שמחה רוטמן: מאחר שאמרתי שאני אתן עדיפות לחברי האופוזיציה לדבר היום - -      

טלי גוטליב: למה לתת להם עדיפות? למה לתת להם עדיפות?     

שמחה רוטמן: - - אתם צועקים ומונעים מחבריכם לדבר ולהשמיע את דבריהם

טלי גוטליב: למה לתת להם עדיפות?     

שמחה רוטמן: אני אגן על זכותכם לדבר, כשם שהגנתי על זכות שר המשפטים ועל זכותי, אבל אם אתם תצעקו - -     

טלי גוטליב: אז מה? מדבר שר והיו"ר, למה לתת עדיפות לאופוזיציה?     

קארין אלהרר: טלי, מה קרה?      

טלי גוטליב: לא, לא לתת עדיפות לאופוזיציה

קארין אלהרר: לתת לאלה שרוצים את הרפורמה

שמחה רוטמן: טלי גוטליב, אני לא רוצה לקרוא אותך קריאה שלישית

טלי גוטליב: אני רק בקריאה שנייה

שמחה רוטמן: ואם אני אקרא עכשיו, זאת תהיה שלישית

טלי גוטליב: לא, עכשיו זאת שנייה

אלעזר שטרן: אין חנינה מהקריאות באיזשהו שלב?     

מיכל שיר סגמן: מדינת משטרה אמרנו

שמחה רוטמן: גלעד, אתה ראשון הדוברים

שמחה רוטמן:  יש עוד רבע שעה, אני מציע שאף אחד לא ידבר ותצעקו ברבע השעה הקרובה למה לא נותנים לכם לדבר, זה יכול להיות מאוד מעניין

יסמין פרידמן: אבל אדוני יושב-ראש הוועדה, אתם משנים שיטת ממשל, ואתם מתפלאים שאנחנו נסערים? לא הבנתי

משה סעדה: יש דיון

משה סעדה:  למה אתם נמנעים מקיומו של דיון?     

נאור שירי: סעדה, להזכיר לך שבדיון על חוק בן גביר אתה קראת ספר, עאלק דיון

נאור שירי:  באמת עניין אותך ממש הדיון - - -     

ולדימיר בליאק: האיש והדיון

שמחה רוטמן: חבר הכנסת שירי, אין לדבר עכשיו

שמחה רוטמן:  אתה כבר בשנייה

נאור שירי: אני יודע, אני רושם את כל הקריאות

שמחה רוטמן: אני שמח שאתה רושם, יש לי מנהל ועדה שעושה את זה אפילו טוב יותר

יסמין פרידמן: גם גוטליב בשקט

נאור שירי: להזכיר לך, אני תיקנתי אותך לראשונה

מיכל שיר סגמן: חבר'ה, גוטליב בשקט, כי היא קיבלה הוראה מהליכוד להיות בשקט

שמחה רוטמן: חברת הכנסת מיכל שיר, אני קורא אותך לסדר פעם שלישית, צאי להירגע בבקשה

יוראי להב-הרצנו: זה דיון שהוא לא לגיטימי, הוא לגיטימי? מי חושב פה שהדיון הזה הוא לגיטימי?     (מיכל שיר סגמן יוצאת מחדר הוועדה

יוראי להב-הרצנו: )     

יצחק פינדרוס: אתה צודק, לא קיבלנו אישור - - -     

שמחה רוטמן: חבר הכנסת פינדרוס, אני קורא אותך לסדר פעם שנייה

יצחק פינדרוס: לא, ראשונה

שמחה רוטמן: אתה כבר היית ראשונה

נאור שירי: אפשר לשמוע מה סדר הדוברים? זה יכול אולי להרגיע אותנו

קארין אלהרר: מי הדוברים?     

יוראי להב-הרצנו: אפשר לשמוע את הייעוץ המשפטי, שיסבירו לנו איך אפשר לבטל דמוקרטיה באמצעות הדמוקרטיה?     

ולדימיר בליאק: למה אתה - - -     

שמחה רוטמן: חבר הכנסת בליאק, אנשים שאני הרשיתי להם לחזור אחרי שלוש קריאות, הייתי מצפה – הייתי מצפה שלא יסתמו את הפיות של אחרים

יוראי להב-הרצנו: איזה סתימת פיות? אתם סותמים לנו את הפה

שמחה רוטמן: אני קורא אותך לסדר פעם ראשונה

ולדימיר בליאק: אני שואל אותך, למה אתה חברי קואליציה - - -     

שמחה רוטמן: אני קורא אותך לסדר פעם שנייה

יוראי להב-הרצנו: היועצת המשפטית של הכנסת, האם ניתן לבטל את הדמוקרטיה באמצעות הדמוקרטיה?      

ולדימיר בליאק: - - -     

שמחה רוטמן: אני קורא אותך לסדר פעם שלישית

ולדימיר בליאק: אתה לא רוצה להשיב? אין לך תשובה, אין לך תשובה

ולדימיר בליאק:       (חבר הכנסת ולדימיר בליאק יוצא מחדר הוועדה

ולדימיר בליאק: )     

יוראי להב-הרצנו: זה דיון לא לגיטימי

יוראי להב-הרצנו:  הדיון הזה הוא לא לגיטימי

שמחה רוטמן: חבר הכנסת תודה, אתה בקריאה שלישית

יוראי להב-הרצנו: אני לא בקריאה שלישית, לא קראת לי

שמחה רוטמן: קראתי לך פעמיים אחרי שחזרת כבר, ואמרתי לך לצאת ולא לחזור

יוראי להב-הרצנו: על מה אתה מדבר? לא נכון, אני לא בקריאה שלישית

נאור שירי: יוראי קיבל מהדיון - - -     

שמחה רוטמן: סליחה, אתה לא בקריאה, אתה נכנסת חזרה בלי רשות

שמחה רוטמן:  אתה לא בקריאה, צא בבקשה

נאור שירי: אני אומר לך, הוא הוצא לגמרי

נאור שירי:  אני אמיתי, הכול אצלי רשום

יוראי להב-הרצנו: יש כללים מיוחדים לחבר הכנסת יוראי להב הרצנו? אני לא מצליח להבין את זה

שמחה רוטמן: צא בבקשה, צא בבקשה, אחרי ששלוש פעמים בישיבה - - - צא בבקשה

יוראי להב-הרצנו: מה זאת אומרת? לא נקראתי עכשיו שלוש פעמים

יוראי להב-הרצנו:  על מה אתה מדבר? לא נקראתי עכשיו שלוש פעמים

שמחה רוטמן: צא בבקשה, לא הרשיתי לך לחזור

שמחה רוטמן:       (חבר הכנסת יוראי להב הרצנו יוצא מחדר הוועדה

שמחה רוטמן: )     

אפרת רייטן: רק שאלה, האם שר המשפטים יגיע גם לדיונים הבאים?     

שמחה רוטמן: לא, חברת הכנסת רייטן, אני קורא אותך לסדר פעם ראשונה

אפרת רייטן: האם שר המשפטים יגיע גם לדיונים הבאים?     

שמחה רוטמן: שאלתך נשמעה

שמחה רוטמן:  אם תמשיכי להפריע לחבריך לאופוזיציה לדבר, אני אוציא אותך לסדר

אפרת רייטן: אז תוציא אותי, תוציא אותי

אפרת רייטן:  האיומים האלה לא מפחידים, אני רק מבקשת לשאול את השר

שמחה רוטמן: חברת הכנסת רייטן, זה לא עניין של לפחד, את פוגעת בזכות הדיבור של חבריך לאופוזיציה

אפרת רייטן: האם הוא מתכוון להגיע? אני פונה אליו ישירות

אפרת רייטן:  אני מבקשת משר המשפטים, אני יודעת שהמשרד הוא מאוד עמוס, ואני מבקשת שתגיע גם לדיונים הבאים, זה מאוד מאוד חשוב

שמחה רוטמן: חברת הכנסת, שאלתך נשמעה loud and clear, ואת בכל זאת ממשיכה להפריע לענות לה

אפרת רייטן: וגם להפגנה אני מזמינה - - -     (חברת הכנסת אפרת רייטן יוצאת מחדר הוועדה

אפרת רייטן: )     

שמחה רוטמן: חברת הכנסת רייטן, את מפריעה לישיבת הוועדה

אלעזר שטרן: לא, היא לא מפריעה

אפרת רייטן: הפה שלי עדיין ברשותי, אלא אם כן תסתמו לי אותו

שמחה רוטמן: ראשון הדוברים יהיה חבר הכנסת גלעד קריב

שמחה רוטמן:  ביקשתי מהיושב-ראש הארכה כדי לאפשר לכמה שיותר חברי ועדה לדבר

שמחה רוטמן:  ככל שהוא יאפשר, אני אאריך במספר דקות

קארין אלהרר: מי אחריו?     

שמחה רוטמן: אחריו קארין אלהרר

שמחה רוטמן:  אני כן מבקש, מאחר וכרגע, קחו בחשבון שיש חברים, אני כן אומר כבר עכשיו שישיבת הוועדה הקרובה בהמשך באותו נושא, באותו נושא של הצגת תכנית העבודה, הערות לתכנית העבודה, תימשך ביום שני בכל מקרה

שמחה רוטמן:  מי שלא יקבל, רשימת הדוברים תישמר

שמחה רוטמן:  כל מי שירצה להמשיך ולדבר, זכותו תישמר גם בהמשך הדיון, גם לעצם מסגרת הדיון וגם לתכני הדיון

שמחה רוטמן:  אני מזמין את כל חברי הוועדה שזכותם לדבר היום לא מומשה, להמשיך ולהגיע בשני, שלישי ורביעי

שמחה רוטמן:  חבר הכנסת גלעד קריב, זכות הדיבור שלך

אלעזר שטרן: רגע סליחה, רק על מה שאתה אמרת

שמחה רוטמן: חבר הכנסת שטרן, אם אתה תפריע לו, אני אוציא אותך

אלעזר שטרן: לא, אני רוצה להבין, דיברת אלי, אתה דיברת על חברי הוועדה

שמחה רוטמן: אם אתה רוצה להבין - - -     

אלעזר שטרן: שמחה, אתה לא יכול, אני שואל אם מה שאמרת - - -     

שמחה רוטמן: חבר הכנסת שטרן, אתה מפריע לחבר הכנסת קריב לדבר

אלעזר שטרן: אבל שניה, באמת

שמחה רוטמן: אתה יודע לשלוח לי ווטסאפים, אבל יש משהו שאתה לא מבין

אלעזר שטרן: באמת ככה התחלנו לעבוד פה?     

שמחה רוטמן: אל תפריע לחבר הכנסת קריב לדבר

אלעזר שטרן: האם הרשימה תישמר לכולנו? דיברת על חברי הוועדה, אני לא חבר ועדה

שמחה רוטמן: אל תפריע

אלעזר שטרן: הזכות שלי לדבר תישמר?     

שמחה רוטמן: חבר הכנסת שטרן, אני קורא אותך לסדר פעם שנייה

סימון דוידסון: לא, אבל תענה לו לשאלה, מה הבעיה?     

משה טור פז: רק תענה לו לשאלה, זו שאלה טכנית

אלעזר שטרן: אני לא מצליח להבין

שמחה רוטמן: חבר הכנסת שטרן, אתה בקריאה שנייה, ואם תמשיך, אתה תהיה בקריאה שלישית

אלעזר שטרן: אבל במילה, אתה רק צריך לענות במילה

שמחה רוטמן: חבר הכנסת קריב, אתה תרצה, על חשבון הזמן שלך תדבר

אלעזר שטרן: תענה במילה אחת

שמחה רוטמן: דבר במילה אחת

אלעזר שטרן: אני לא מצליח להבין את זה

שמחה רוטמן: אתה רוצה במילה אחת?     

אלעזר שטרן: כן

שמחה רוטמן: כלל בכלל, מי שישאל שאלה חמש פעמים ברצף - -      

אלעזר שטרן: לא שאלתי אפילו פעם אחת

שמחה רוטמן: חבר הכנסת שטרן

נאור שירי: אתה לא מקשיב לו, אתה סתם - - -     

שמחה רוטמן: אתה לא מקשיב לתשובה

נאור שירי: כולה תגיד לו כן או לא

שמחה רוטמן: חבר הכנסת שטרן, אתה לא מקשיב אפילו לתשובה, זאת תשובה במילה, אבל אני לא אענה למי שישאל את אותה שאלה חמש פעמים

אלעזר שטרן: אוקי, בבקשה

שמחה רוטמן: אמרתי בתחילת דבריי, אני חשבתי שזה מאוד מאוד ברור, זה נאמר במסגרת דבריי, שכל חבר כנסת וכל חבר ועדה שירצו להגיע ולהשתתף בדיוני הרפורמה והתכנית לתיקון מערכת המשפט והשבת הצדק אליה, יוכל להגיע ולדבר לכל אורכה

שמחה רוטמן:  תודה, אין שאלת המשך

אלעזר שטרן: את זה אני יודע, אבל לא ענית לי לשאלה

אלעזר שטרן:  אמרת שאתה שומר את הרשימה של הדוברים ואת הזכות, שאלתי אם גם אנחנו בתוך זה

שמחה רוטמן: כן, אם הקשבת

שמחה רוטמן:       חבר הכנסת קריב

אלעזר שטרן: אוקי, תודה

גלעד קריב: אדוני היושב-ראש, אדוני השר, ראשית צר לי, חבר הכנסת רוטמן, שבחרת לפתוח את סדרת הדיונים הזו בדיון של שעה אחת בנוכחות שר המשפטים, כאשר ברור שבמסגרת זמן כזו, לא יתאפשר לחברי הכנסת להשיב לשר; והדבר, דומני, וזו התחושה, הוא צעד מכוון

גלעד קריב:       עוד יותר אני מצטער, ששר המשפטים לא טרח לכלול בדבריו גינוי חד-משמעי לדברים המאיימים והמסוכנים ששמענו אתמול מפי חבריו לקואליציה, לרבות אלו שנושאים תפקידים בכירים בבית הזה, איומים של ממש על מנהיגים פוליטיים, שגם הם בדיוק כמוך נבחרו על ידי אזרחי ישראל

גלעד קריב:       עכשיו, אדוני היושב-ראש, בהיותך תלמיד חכם, הענקת לסדרת הדיונים שאנחנו עומדים בפתחה כותרת, שלקוחה מהנבואה הראשונה של ישעיהו, ציון במשפט תיפדה, מנהג יפה

גלעד קריב:  אך האמת היא שראוי היה לתת לסדרת הדיונים הזו כותרת מפסוק אחר באותה נבואה, שמעו דבר ה' קציני סדום, האזינו תורת אלוהינו עם עמורה

גלעד קריב:       ומדוע זה הפסוק שמתאים למהלכים המתוכננים על ידיכם? מכיוון שמסורת חז"ל מלמדת אותנו, שבסדום היתה מערכת משפט בנויה לתלפיות, אלא שהיא שירתה את בעלי הכוח והשררה, ולא העניקה בדל של הגנה לחלשים ולמוחלשים

גלעד קריב:  למקום המסוכן הזה תוביל אותנו התכנית שהציג שר המשפטים במסיבת העיתונאים שלו לפני שבוע: תכנית שתפוגג את ההגנה החוקתית על זכויות האדם והאזרח; תכנית שתביא לפוליטיזציה של השפיטה ולהשתלטות של הרשות המבצעת על הרשות השופטת; תכנית שתהפוך את הסדקים הקיימים, שמאפשרים לשחיתות לחלחל למסדרונות השלטון, לחורים של ממש בחומת ההגנה על טוהר המידות

גלעד קריב:       וכשם שהזכרנו דוגמאות מקראיות, נכון להזכיר גם דוגמאות מימינו, של מדינות שבהן מערכת המפשט נדרסה תחת גלגלי השלטון, לא בכוח הכידונים, אלא באמצעות "רפורמות" במירכאות כפולות ומכופלות, רפורמות שנגעו להליכי המינוי של השופטים, לסמכויות בית המשפט העליון, ובאמצעות ניסיון לטשטש את העובדה היסודית, שדמוקרטיה היא לא חד-אופן של שלטון הרוב, אלא תלת-אופן, שיש בו גם את גלגל ההגנה החוקתית על זכויות האדם והאזרח וגם את הגלגל של ביזור הכוח השלטוני בין הרשויות, הפרדת רשויות של ממש, ולא דריסת הרשות השופטת והמחוקקת על ידי הרשות המבצעת

גלעד קריב:       אדוני היושב-ראש, על דבר אחד אני חייב לשבח אותך

גלעד קריב:  למרות הוויכוח הנוקב בינינו, אתה הלכת והצגת ביחד עם ראשי מפלגתך תכנית סדורה ומפורטת לפני הבחירות

גלעד קריב:  ראש הממשלה נתניהו לא עשה זאת

גלעד קריב:  הוא דיבר במונחים עמומים

גלעד קריב:  אם שר המשפטים הגה את תכניתו 20 שנים, מדוע לא הצגת אותה לבוחרים ביחד עם ראש הממשלה נתניהו? לא עשיתם זאת לפני הבחירות; לא עשיתם את זה בזמן המשא ומתן הקואליציוני; ואפילו בקווי היסוד שהצגתם כאן מעל לבמה ובהסכמים הקואליציוניים, אין זכר לכל הצעדים המפורטים

גלעד קריב:  הרי אתה שוקד על התכנית 20 שנה, מדוע הסתרתם אותה בקמפיין הבחירות?      מסיבה אחת, ראש הממשלה נתניהו, וגם אתה יודע, שרבים הצביעו לליכוד, אך עדיין מתנגדים לעוצמת המהלכים הדורסניים שאתה מקדם

גלעד קריב:  רבים ממצביעיכם בהחלט רוצים לראות תיקון במערכת המשפט, אבל לא את דריסתה

גלעד קריב:  ולכן הסתרתם מהציבור את הרפורמה המפורטת, שאתה שוקד על פרטיה

חנוך דב מילביצקי: קריב, זאת דרישה של הציבור

גלעד קריב: ובעניין הזה, לא הצגתם לציבור את התכנית ושמתם מסך עשן סביב אמירות עמומות

טלי גוטליב: קריב, הרי אתה לא מקשיב לכלום

טלי גוטליב:  לשום דבר אתה לא מקשיב

גלעד קריב: ולסיום אדוני, אי אפשר שלא להתייחס למתכונת הדיונים שאתה מבקש לקדם

גלעד קריב:  יש קו דק - - -     

שמחה רוטמן: שניה גלעד, אני עוצר אותך, אני מתכוון להתקשר ליושב-ראש הכנסת לבקש את הארכתו, אז יחליף לכמה דקות סעדה

גלעד קריב: לא אדוני, אבל אדוני - - -     

שמחה רוטמן: בסדר, אני אשמע אותך

גלעד קריב: חבל שדווקא הדברים שמכוונים להכרעה שלך – אתה לא נמצא בהם

גלעד קריב:  אני אומר אותם בכל אופן

טלי גוטליב: תאמר אותם ביום שני

גלעד קריב: תודה, חברת הכנסת גוטליב

משה סעדה: טלי, תני לו לסיים בבקשה

טלי גוטליב: חבל, כי אנחנו לא מנהלים את הוועדה

טלי גוטליב:  תגיד ביום שני

טלי גוטליב:  קריב, לא חייבים להגיד הכול

טלי גוטליב:  גם אם הכנת כתוב, תדע תמיד שאתה יכול - - -     

משה סעדה: טלי, את בקריאה שנייה

משה סעדה:  טלי, את בקריאה שנייה

טלי גוטליב: עכשיו אני רק בקריאה שנייה

אלעזר שטרן: אבל היא מהקואליציה

אלעזר שטרן:  אבל סעדה, היא מהקואליציה, אז אם היא בקריאה שנייה? היא מהקואליציה

משה סעדה:  מר שטרן, תכבד את קריב ותן לו לסיים

גלעד קריב: אי אפשר להתעלם מאופן הדיונים שיושב-ראש הוועדה מבקש לקדם

גלעד קריב:  חבריי, ישנו קו דק בין סדרת דיונים תיאורטיים מעמיקים לבין פיזור מסך עשן

גלעד קריב:  לא ניתן – לא ניתן לקיים בוועדה של הכנסת דיונים תיאורטיים במשך שבועות, שהם לא על בסיס של הצעות חוק קונקרטיות

גלעד קריב:  הדבר לא נועד לאפשר דיון מעמיק, אלא רק לפזר מסך של עשן, כפי שאמרתי

גלעד קריב:       זו ועדה של הכנסת, ולא כנס אקדמי של התנועה למשילות ודמוקרטיה

גלעד קריב:  יש לך רפורמה סדורה, אדוני היושב-ראש? פרסם תזכירים להערות הציבור, כפי שצריך לעשות; הבא לנו הצעות חוק; אנחנו נדבר על הפרטים

גלעד קריב:  אל תלאו אותנו בדיונים מתישים ובסימפוזיונים

גלעד קריב:  הצג לציבור את תכניתך, ואנחנו את כל זמן הדיונים נקדם סביב ההצעות שלך, שהולכות ומסתמנות כהצעות דורסניות, חסרות מנגנונים של איזונים ושל בלמים

גלעד קריב:       הכול, כל מה שקורה כאן – ההסתרה לפני הבחירות; העמימות במשא ומתן הקואליציוני; ההדלפות החלקיות לעיתונאים בכירים; אי הזכרת העניינים בקווי היסוד; וגם הסימפוזיון המלומד שאדוני היושב-ראש מתכנן לעשות כאן עוד בטרם פורסמו תזכירי החוק

אלעזר שטרן: נכון, על מה בעצם הדיון?     

גלעד קריב: הטשטוש בין הצעות חוק פרטיות להצעות חוק ממשלתיות להצעות חוק מטעם הוועדה – הכול נועד לפזר מסך עשן

גלעד קריב:       ומשפט הסיום, מכיוון שבכל זאת אדוני נתלה בראשית מסיבת העיתונאים המפחידה שלו בזכרו של מנחם בגין סנדקו, אז גם אני אתלה דווקא באבותיך הרעיוניים

גלעד קריב:  ז'בוטינסקי אמר - - -     

אריאל קלנר: חשבתי שתגיד בן גוריון

גלעד קריב: לא, ז'בוטינסקי לימד אותך, לימד את כולנו, שהשקט הוא רפש, וברוח דבריו של ז'בוטינסקי, אנחנו מבטיחים לכם שלא נהיה שקטים ולא נהיה ממלכתיים, ולא נשתוק כאשר אתם מבקשים להחריב את הדמוקרטיה הישראלית

גלעד קריב:       וברוח דבריו של ישעיהו, שאתה נתלה בו, אדוני היושב-ראש, למען מדינת ישראל, למען החברה הישראלית כולה ולמען הדמוקרטיה הישראלית, לא נחשה ולא נשתוק, לא כאן ולא ברחובות

שמחה רוטמן: מצוין

משה סעדה: רק שתאפשרו שיח, תאפשרו שיח

חנוך דב מילביצקי: תגיד לא מרד ולא מלחמת אחים, אתה יכול להגיד את זה?     

גלעד קריב: אני אמרתי מרד ומלחמת אחים?      

שמחה רוטמן: תודה רבה

שמחה רוטמן:  רבותי, יגיד מנהל הוועדה

איל קופמן: קיבלנו אישור מיושב-ראש הכנסת - -      

גלעד קריב: אני אומר מאבק דמוקרטי, שירעיד את - - - המדינה, המחאה הציבורית הגדולה ביותר בתולדות מדינת ישראל

שמחה רוטמן: גלעד, גלעד, אתה לוקח זמן שעמלתי קשות כדי להשיג זמן נוסף לחברי האופוזיציה, בעיקר לחברי האופוזיציה

גלעד קריב: הכי פשוט יכולת להתחיל את הדיון קודם, לא?     

שמחה רוטמן: כדי שיהיה להם זמן לדבר

גלעד קריב: למה לא התחלנו בתשע?     

שמחה רוטמן: אני מבקש גם שתכבדו אחד את השני, תנו אחד לשני את הזמן

קריאה: מתי מתכנסת המליאה?     

שמחה רוטמן: קיבלנו אישור לרבע שעה נוספת

אלעזר שטרן: על מה הדיון? על מסיבת העיתונאים?     

שמחה רוטמן: חברת הכנסת קארין אלהרר, בבקשה

אלעזר שטרן: לא, על מה הדיון?      

נאור שירי: על מסיבת העיתונאים, על מה הדיון?     

קארין אלהרר: תודה רבה

קארין אלהרר:  אדוני שר המשפטים, אני מוכרחה בראשית הדברים שאני אומר לך - -     

נאור שירי: אפילו אין תהליך עבודה

אלעזר שטרן: כן, על מה הדיון? יש מצע לדיון?     

שמחה רוטמן: הוצג תהליך העבודה

קריאה: אלעזר, תנו לקארין לדבר

אלעזר שטרן: לא, אבל יש מצע לדיון? על מה הדיון?     

יואב סגלוביץ': הולך להיות פה דיון תיאורטי חמישה ימים בשבוע על הנושאים שהם חושבים מתישהו להוציא תזכיר חוק

נאור שירי: על תהליך העבודה לשינוי החקיקה

אלעזר שטרן: אני לא מבין

שמחה רוטמן: חבר הכנסת, אני מבקש לשמור על זכותה של חברת מפלגתכם, תן לה לדבר

נאור שירי: אנחנו דואגים לזכויות שלה הרבה יותר

אלעזר שטרן: הדיון היום על מה שפורסם בישראל היום? בערוץ 13? 14? על מה הדיון?     

שמחה רוטמן: רבותי, הזמן הזה נורא יקר, והוא אושר באופן חריג, ואתם מבזבזים אותו

נאור שירי: היא חיכתה לך, כי אתה לא היית פנוי, לא אנחנו

אלעזר שטרן: 	רק על מה הדיון?     

שמחה רוטמן: חבר הכנסת שטרן, אני קורא אותך לסדר, לדעתי פעם שלישית

נאור שירי: שנייה

שמחה רוטמן: תודה, צא בבקשה

שמחה רוטמן:  חברת הכנסת קארין אלהרר

שמחה רוטמן:       (חבר הכנסת אלעזר שטרן יוצא מחדר הוועדה

שמחה רוטמן: )     

קארין אלהרר: אדוני יושב-הראש, אני רוצה בראשית הדברים שלי להזכיר לך, שבסוף הדיון אתמול אמרתי לך, שמדובר בנושא כבד בעל משקל גדול, שעשוי לשנות את סדרי השלטון במדינת ישראל, והפצרתי בך לא לקיים דיון בתקופת זמן כל כך קצרה

קארין אלהרר:       הזמנת לכאן את שר המשפטים, שאני מניחה – אני מאוד אשמח אם אני טועה – שהוא לא יגיע לכל דיון

קארין אלהרר:  יש חשיבות גדולה באמת לתת זמן לדבר

קארין אלהרר:  זאת הערה מקדמית

קארין אלהרר:       עכשיו תראה, יש פה איזה דיסוננס קוגניטיבי שאני מזהה

קארין אלהרר:  מצד אחד, הולך שר המשפטים, אדוני למסיבת עיתונאים ואומר: אני נחיש להביא את הרפורמה, ומסמן גם יעדים מאוד מאוד ברורים

קארין אלהרר:  מן הצד השני, אתם קוראים כאן לדיון מעמיק, לכולם להשמיע את דעותיהם, אז מה אמורה להיות התוצאה? להקשיב ולעשות מה שתכננתם? הרי ככה לא מתקיים דיון מעמיק

משה סעדה: לייצר שיח

קארין אלהרר: תראו, אפשר לייצר שיח, אם יש כוונה אמיתית להקשיב ולראות כיצד אפשר לשנות

משה סעדה: אבל את שומעת את זה מהיושב-ראש

נאור שירי: משה, לא להפריע

אריאל קלנר: השר בעצמו אמר שיהיו דברים - - -     

שמחה רוטמן: חברים, תנו לה לדבר בבקשה, חבר הכנסת קלנר

קארין אלהרר: אני שמחה שכולם מנסים להסביר לי, אבל שמעתי באוזניי את שר המשפטים אומר: אני נחוש להעביר את הרפורמה

קארין אלהרר:  כשמישהו נחוש להעביר את הרפורמה, אני לא בטוחה שהוא יטה אוזן להקשיב למה באמת נאמר

משה סעדה: הוא אמר שהשכל לא נמצא במקום אחד

קארין אלהרר: בחיאת, סעדה

משה סעדה: תקשיבי למה שהשר אמר

קארין אלהרר: בהבנת הנשמע אני - -      

יסמין פרידמן: היא לא צריכה את העזרה שלך, משה

יואב סגלוביץ': הוא עסוק עכשיו בחוק חקירת פרקליט המדינה, הוא פשוט עסוק בזה כרגע, זה חשוב מאוד

משה סעדה: מי כמוך יודע כמה זה חשוב

שמחה רוטמן: אתם מפריעים

קריאה: למען זכויות הפרט, אגב, זה מאוד חשוב למען זכויות הפרט

שמחה רוטמן: אבל אתם מפריעים, לא נותנים לה להוציא משפט מהפה

קארין אלהרר: זה מדהים שכולם מסבירים לי מה אני שומעת, אבל תנו לי לבד להגיד מה שמעתי

קארין אלהרר:       אני רוצה לדבר רגע על המהות

קארין אלהרר:  שמעתי את כל הצעדים, שאדוני שר המשפטים מתכוון להביא, ואני אומרת: אתם בסיסמאות של הפרדת רשויות ואיזון אמיתי בין הרשויות, תביאו למצב שבו הרשות היחידה שתשלוט בכיפה ללא עוררין וללא סייגים היא הרשות המבצעת, כי הרשות המבצעת היא זו שתבחר את השופטים

קארין אלהרר:  אגב, אולי לא צריך ועדה למינוי שופטים?     

טלי גוטליב: ברור, עדיף שמלשכת עורכי הדין ימנה את החברים שלו - -      

נאור שירי: עדיף שאת תמני אותם

טלי גוטליב: - - והמשרד שלו ימשיך להופיע

נאור שירי: עדיף שהחברים שלכם יתמנו, את צודקת

נאור שירי: מה אתם עושים? אתם ממנים את השופטים, אז איזה שופטים יהיו? חברים שלכם

טלי גוטליב: יו"ר לשכת עורכי הדין ימשיך לייצג - - - על מה אתם מדברים?     

חנוך דב מילביצקי: חבר הכנסת, זאת בסך הכול גבינה שהזיזו לכם

נאור שירי: איזה גבינה? למה, אני ממנה שופטים?     

חנוך דב מילביצקי: זאת רק גבינה, תירגעו

חנוך דב מילביצקי:  בסך הכול גבינה

נאור שירי: אל תרגיע אותי

חנוך דב מילביצקי: שירי, זה נקרא אפליה מתקנת, שירי

חנוך דב מילביצקי:  אפליה מתקנת, זה נקרא

נאור שירי: לא, זה לא נקרא אפליה מתקנת

נאור שירי:  חנוך, זה לא נקרא אפליה מתקנת

חנוך דב מילביצקי: אחרי 70 שנה שמונו החברים שלכם, אז קצת חברים שלנו, אפליה מתקנת

נאור שירי: חנוך, זה לא נקרא אפליה מתקנת

נאור שירי:  אני מזמין אותך ללמוד מה זה – אפליה מתקנת זה בטוח לא

טלי גוטליב: נציגי לשכת עורכי הדין שנמצאים בוועדה אחראים על - - -      

שמחה רוטמן: טלי, אני קורא אותך לסדר

טלי גוטליב: - - - הגדולה ביותר במינוי שופטים

שמחה רוטמן: טלי, קראתי אותך לסדר פעם שלישית

מיכל שיר סגמן: לא טלי, עדיף פוליטיזציה, עדיף רק פוליטיזציה

טלי גוטליב: אני מעדיפה את נבחרי העם על פני נבחרי לשכת עורכי הדין - - -     

שמחה רוטמן: חברת הכנסת טלי גוטליב, את אמורה לצאת, לא להשתמש במיקרופון

מיכל שיר סגמן: אנחנו לא ניתן לכם לפגוע בציבור הציוני הישראלי שיושב כאן, מה לא ברור?     

שמחה רוטמן: חברת הכנסת מיכל שיר

טלי גוטליב: נציגי הלשכה ממשיכים להופיע, המוסמכים שלכם, אצל השופטים שהם ממנים

נאור שירי: הבאת אתך בקבוקי תבערה, גברתי, לשרוף את הרחובות? הבאת בקבוקי תבערה? יופי, כל הכבוד לך

מיכל שיר סגמן: בוקר בהיר אחד באים עם הפיכה שלטונית

מיכל שיר סגמן:       (חברת הכנסת טלי גוטליב יוצאת מחדר הוועדה

מיכל שיר סגמן: )     

נאור שירי: בקבוקי התבערה, להזכיר לך, מי נסע איתם באוטו – בוא בוא, להזכיר לך מי נסע עם בקבוקי תבערה באוטו? להזכיר לך?     

שמחה רוטמן: זו הקריאה השלישית, החוצה

נאור שירי: מה? מתי היה?     

שמחה רוטמן: כשאתה צועק, אתה לא שומע

נאור שירי: סליחה, אני רציתי לשמוע את זה, אולי הייתי עוצר

שמחה רוטמן: היית בשנייה, לפי רישום מנהל הוועדה, ועכשיו זה שלישית

נאור שירי: אני פשוט רציתי להזכיר לחבר הכנסת

שמחה רוטמן: חברת הכנסת מיכל שיר, אני לא הרשיתי לך לחזור, אבל אל תכריחי אותי להוציא שוב

מיכל שיר סגמן: אמרת חמש דקות

שמחה רוטמן: לא אמרתי חמש דקות, אבל בסדר

נאור שירי: תזכירי לו על בקבוקי התבערה

שמחה רוטמן: חברת הכנסת קארין אלהרר, בבקשה תמשיכי, ואני אשמח אפילו לתת לעוד דובר

קארין אלהרר: אני אשמח להשלים את דבריי

שמחה רוטמן: כמו שאת רואה, אני אעשה הכול, כולל להוציא חברי קואליציה ואופוזיציה כדי שתשלימי את דבריך

קארין אלהרר: שמעתי לפחות בדברים שאמרת אתה השר על הצעדים שאתה מתכוון להביא: ועדה למינוי שופטים, שכל כולה נשלטת על ידי הקואליציה; ביטול עילת הסבירות; פסקת התגברות ב-61 – כל הדברים האלה, איפה הרשויות האחרות? אתם רוצים להביא לאיזון? איזון? זה לא איזון, זאת העברת הסמכויות משלוש רשויות לרשות אחת

קארין אלהרר:       ואני שואלת אותך, השר לוין, מי יהיה הגורם שיגן על זכויות המיעוט? מי הוא יהיה? הרי הקואליציה נשלטת על ידי מינימום 61, שזה המינימום שאתם רוצים לפסקת ההתגברות

קארין אלהרר:  מי יגן על זכויות המיעוט?     ואני רוצה לחזור גם על דברים שנאמרו כאן, מתי הצגתם את כל זה לציבור? מתי זה נאמר? אני שמעתי על לשטוף עם אקונומיקה את בתי המשפט ואת השופטים, אני שמעתי כל מיני אמירות מהליכוד

מתן כהנא: לפוצץ, לפוצץ גם

קארין אלהרר: אני שמעתי D-9

מתן כהנא: פינדרוס אמר לפוצץ

קארין אלהרר: אה, פינדרוס רצה לפוצץ את בית המשפט

משה סעדה: רק לא זכור לי שבליכוד

קארין אלהרר: שמעתי כל מיני דברים, אל התכנית הספציפית הזאת לא שמעתי, לא שמעתי מהליכוד

קארין אלהרר:       אז לבוא ולהתהדר באיזו אמירה "העם בחר"? לא חברים, העם לא בחר בדבר הזה

קארין אלהרר:  העם בחר בכם, אולי אלה הרעיונות שלכם, מעולם לא חשפתם אותם

שמחה רוטמן: תודה רבה לחברת הכנסת קארין אלהרר

יסמין פרידמן: אפשר לקבל תשובה על השאלות שהיא שאלה?     

שמחה רוטמן: אפשר לשאול המון, אפשר ויהיו פה שעות רבות, גם של שאלות וגם של תשובות, אני פשוט רוצה כרגע לתת הזדמנות לחברי הכנסת לדבר

יסמין פרידמן: כן, אבל היא שאלה מי יגן על המיעוטים, ואני כן חושבת שמגיעה לנו תשובה

שמחה רוטמן: על זה ספציפית יהיו כמה וכמה דיוני עומק

עאידה תומא סלימאן: שהשר יענה, כי כדאי לענות לפני שהוא עוזב

שמחה רוטמן: ככל שהשר ירצה להתייחס, אני לא סיכמתי אתו מראש, אבל אני בטוח ואני יודע שהוא – בוודאי בחלק מהדיונים – ירצה להגיע לאורך התהליך הזה, ונודיע עליהם כמובן זמן מראש

משה סעדה: משהו פרוצדורלי, נקבל את הלו"ז באופן מסודר שנוכל להיערך?     

שמחה רוטמן: בוודאי, לכן כבר הלו"ז לשבוע הבא פורסם באתר הוועדה ונשלח לחברי הוועדה

קארין אלהרר: אני אשמח גם לדעת מתי יפורסם תזכיר החוק

שמחה רוטמן: כשאנחנו נדע, כל דבר שנדע, נדאג גם לפרסם

קארין אלהרר: השר בוודאי יודע

שמחה רוטמן: לא, אני לא אחראי על תזכיר החוק

קארין אלהרר: לא, אבל השר יודע

שמחה רוטמן: יש הפרדת רשויות במדינת ישראל

קארין אלהרר: השר יושב פה

יואב סגלוביץ': ממתי עושים דיון תיאורטי במשך חמישה ימים בוועדת חוקה על מה שאנחנו לא יודעים?     

שמחה רוטמן: גם לזה אני אתייחס כשיגיע תורך ויגיע תורי לענות לך

שמחה רוטמן:       מאחר ואני אמרתי שאני גם אתן קדימות לחברי ועדה, היום לפחות, ואני גם רוצה לתת לכמה שיותר נציגי סיעות, אז אני - - -     

יסמין פרידמן: אתה הוצאת את כולם, איזה נציגים?     

שמחה רוטמן: לא לא, דווקא מנציגי סיעות, אז חבר הכנסת מתן כהנא יהיה אחרון הדוברים להיום, ואנחנו נמשיך את הרשימה מהמקום שבו היא הופסקה ביום שני

שמחה רוטמן:  אני רק מזכיר שאנחנו בזמן, שבחסדו של היו"ר, אז אני מבקש לתמצת כדי שאנחנו נוכל לעמוד בהארכה שנתן לנו היו"ר

מתן כהנא: אדוני שר המשפטים, אני רוצה לפנות אליך ולדבר מניסיוני האישי, ניסיוני האישי כשר לשירותי דת בקדנציה הקודמת

מתן כהנא:  למרות שבעיניי בראייה סובייקטיבית, ניסיתי לעשות כל מאמץ כדי לקדם את הרפורמות בהסכמה רחבה ובדיאלוג עם כל הגופים הרלוונטיים, יש כאלה שחשו שזה לא המצב

מתן כהנא:       עובדתית מה שקורה זה שאותם אלה שחשו שזה לא המצב, הם היום בשלטון, הם היום השר לשירותי דת, ובפועל מה שהם עושים זה עוברים – הם מנסים לפחות – רפורמה, רפורמה מהדברים שעשיתי ולהרוס אותם, גם כשהם יודעים היטב בעצמם, שיש ברפורמות האלה דברים מאוד חיוביים ומאוד טובים

מתן כהנא:       החשש שלי, שהדברים שאתה תנסה לקדם באופן שבו אתה מנסה לקדם אותם – ואני מאלה שחושבים שכל אחד מהנושאים שהעלית הם נושאים שקריטי לדון בהם וקריטי לעשות בהם שינויים – באופן שבו אתה אדוני מנסה לקדם אותם, ברגע שיתחלף פה השלטון, ויום אחד הוא יתחלף כי ככה זה בדמוקרטיה, יבוא הצד השני או מי שזה לא יהיה, ופשוט יאיין את כל ההישגים שאתה תשיג, וזה  פשוט חבל, כי יש פה הזדמנות פז

מתן כהנא:  יש פה אנרגיות, באמת אנרגיות, לעשות את השינויים שגם אני מאז שנכנסתי לפוליטיקה קורא לזה שצריך לעשות אותם

מתן כהנא:       אבל אדוני, בדרך שאתה מנסה להוביל את זה, זה פשוט יגרום לזה שמיד כשיתחלף השלטון, יקרה מה שקורה לרפורמות שלי בנושא הכשרות ומה שניסיתי לעשות בגיור – הכול הם ינסו למחוק, וחבל

מתן כהנא:  בסוף בני גנץ, יושב-ראש הסיעה שלי, הושיט את ידו ואמר: בואו נעשה את הדברים בהסכמות רחבות, כדי שהם יהיו בני קיימא, כדי שיישאר לשנים ארוכות

אריאל קלנר: ואם לא, מלחמת אחים

מתן כהנא: חס ושלום מלחמת אחים

גלעד קריב: הוא הזהיר מפני מלחמת אחים

גלעד קריב:  הוא הזהיר ממלחמת אחים, די לסלף

אריאל קלנר: הוא הזהיר מפני מלחמת אחים, מאיזה צד? מאיזה צד, גלעד קריב? מאיזה צד?     

שמחה רוטמן: חבר הכנסת קלנר

מתן כהנא: ואני אומר לך אדוני שר המשפטים, פסקת התגברות כמובן היא דבר רלוונטי ורצוי, וגם באיזה רוב השופטים כן או לא יכולים לבטל חקיקה, גם היועץ המשפטי של שר, מי הוא צריך להיות – על כל הדברים האלה אפשר לדבר, אבל אדוני, באופן שבו אתה מקדם את זה עכשיו, זה פשוט נידון לזה שזה יחזיק מעמד שנים בודדות, ואחרי זה יבוא מישהו ויהרוס את הכול, וחבל, יש פה הזדמנות פז לתקן את המערכת

מתן כהנא:  אדוני, אתה פשוט לוקח את כל הקלקולים שיש עכשיו ומעביר אותם צד, וזה לא יעזור

בועז ביסמוט: אני דווקא מסכים אתו

בועז ביסמוט:  אדוני שר המשפטים יושב כאן, כי היינו צריכים ללמוד מהם, כמו ההסכם עם לבנון

מיכל שיר סגמן: למה הוא יכול לדבר?     

נאור שירי: אבל נתניהו אמר שהוא טוב

גלעד קריב: תבטלו, תבטלו את ההסכם הגרוע, תבטלו אותו

יואב סגלוביץ': אתה גם לא חבר ועדה וגם הגעת הרגע – ואתה נותן לו לדבר

יואב סגלוביץ':  הוא גם הגיע השנייה

שמחה רוטמן: אני לא נתתי לו

יואב סגלוביץ': אז תוציא אותו

שמחה רוטמן: עוד לא קראתי אותו לסדר אפילו פעם אחת

יואב סגלוביץ': תעשה אחת, שתיים, שלוש ו-out

שמחה רוטמן: חברי הכנסת, יש לנו עוד זמן קצר עד לארכה שנתן לנו היו"ר, מספר שניות

שמחה רוטמן:  דבר ראשון, אני רוצה להודות לשר המשפטים שהגיע, ולבקש ממנו – אני חושב שהקולות שנשמעו פה בוועדה, ככל הניתן, אנחנו מכירים את לוחות הזמנים, לעקוב ולהשתתף בדיונים שהוא יראה לנכון תמיד, אורח ובעל בית בבניין הזה ובוועדה הזו

שמחה רוטמן:  נשמח לבוא ולשמוע, אני בטוח שגם לחברי הכנסת יהיו הרבה הערות

שמחה רוטמן:       תודה רבה לחברי הכנסת שהשתתפו

שמחה רוטמן:  אני מבטיח שכל חבר כנסת שנרשם לדבר היום, חבר ועדה או לא חבר ועדה, ייכנס לסדר היום ביום שני בצורה מלאה

גלעד קריב: האם אדוני השר יהיה אתנו ביום שני?     

שמחה רוטמן: ואני מבטיח, שכל הדיונים החשובים שיתקיימו כאן בוועדה, ובוודאי כל ההערות שידרשו את התייחסותו של שר המשפטים או של משרד המשפטים, יועברו ויזכו להתייחסות הטובה ביותר לאורך הדיון

גלעד קריב: אדוני היושב-ראש, אדוני, האם אפשר לבקש ממנו רק בקשה, שישיבת ההמשך תיקבע בתיאום עם השר? לא צריך להעביר את דבריהם, ראוי שהשר ישמע אחרי שהוא השמיע, זה כבודה של הרשות המחוקקת

שמחה רוטמן: ישיבה זו נעולה

שמחה רוטמן:  תודה רבה רבותי